Το ΚΚΕ, οι "Αναρχικοί" και η αστυνομική αντίληψη της Ιστορίας | ΠΟΛΙΤΙΚΗ | antinews.gr\nΤο ΚΚΕ, οι "Αναρχικοί" και η αστυνομική αντίληψη της Ιστορίας\nΑυτή η αντίληψη κάνει καταρχήν καλό στους διάφορους "μηχανισμούς" : Δικαιολογεί την αυτονόμηση τους από την κοινωνία, τον ασφυκτικό έλεγχο της και την εξασφάλιση παχυλών απολαβών και συνεχούς παρουσίας.\nΌταν ο Άρης κατάλαβε ότι οι εμμονές των Σιάντου και Ζαχαριάδη οδηγούσαν ολόκληρο το ΕΑΜ στην παγίδα του ... «γέρου της Δημοκρατίας» και του Σκόμπυ, ότι η αλλοπρόσαλλη τακτική του 46 οδηγούσε την Αριστερά στο σφαγείο και την χώρα στον ανταρτοπόλεμο, πράκτορας κι’ αυτός !\nΏσπου το κάστρο της Σοβιετίας έπεσε ... Ώσπου το ΚΚΕ έγινε κομπάρσος στο νέο πολιτικό σκηνικό του «εκσυγχρονισμού» και του «τέλους της Ιστορίας» και κατέληξε να δίδει μάχες οπισθοφυλακής παρακαλώντας τον Καραμανλή να μήν ψηφίσει στο Ευρωκοινοβούλιο το «μνημόνιο» για την αναγνώριση του κομμουνισμού ως ισοδύναμο του ναζισμού...\nΜηχανισμοί στελεχωμένοι από παλαιοχωροφύλακες του 50 και του 60, με εφόδια τον βλακώδη αντικομμουνισμό του ψυχρού πολέμου, ανιστόρητοι, ανυποψίαστοι για το τι είχε συμβεί στην Ευρώπη και στον κόσμο από το 1968 και μετά, αλλόφρονες ασφαλίτες έψαχναν την 17 Ν στο σπίτι του Καραμπελιά, στον σκουπιδοτενεκέ του Βότση και στα σπίτια στελεχών του ΕΚΚΕ, η παρακολουθούσαν νυχθημερόν όσους έτυχε να ευρίσκονται στο Παρίσι το 60 – 70...\nΟι χωροφυλακίστικες αυτές αντιλήψεις αυτές «διεπότισαν» όλο το πολιτικό σκηνικό και παγίωσαν τις βολικές για την «επαγγελματική» Αριστερά και το Κράτος θεωρίες περί «αριστεροχουντικών» στις αρχές και περί «γνωστών –αγνώστων», «κουκουλοφόρων» και εσχάτως «πρακτόρων του Σόρος»...\nΚανένας δεν λαμβάνει όμως υπόψιν του την συγκρότηση ενός συντεταγμένου, αριστερίστικου έως και ελευθεριακού χώρου, απόλυτα φυσιολογική εξέλιξη για μια μητροπολιτική πλέον κοινωνία, με σοβαρά «πλεονάσματα» σε πανεπιστημιακού επιπέδου ανέργους ή ΑΕΡΓΟΥΣ, με πλήρως ευθυγραμμισμένους με κινήματα τύπου Γένοβας νέους, με πληθώρα αλλοδαπών «συναγωνιστών» - κατσαπλιάδων.\nΌλα τα παραπάνω με μερικές «εκρηκτικές» ελληνικές ιδιαιτερότητες : Την συστηματική αποδόμηση και τελικά την απουσία εθνικών οριζουσών τα τελευταία 20 – 30 χρόνια, το απότομο πέρασμα από την Ελλάδα του χωριού και του μπακάλη στην υπερκατανάλωση και το lifestyle και βεβαίως την πικρή γεύση της ήττας που υπάρχει σε σημαντικό τμήμα των αριστερόστροφων νέων. Τα συνθήματα «ποτέ πια Βάρκιζα», «με τον Άρη ή με τον Αγη (Στίνα)», «Ζήτω ο Κόκκινος Δεκέμβρης», το «ηθικό ακμαιότατον» των ΚΝιτών του Χημείου το 80 δεν έχουν προβληματίσει...\nΟμοθυμαδόν λοιπόν, ΚΚΕ, λοιπά κόμματα, ανιστόρητοι δημοσιογράφοι και εσχάτως ιστοσελίδες μπουρδολογούν για τους «γνωστούς - αγνώστους», για προβοκάτορες, για «αστυνομικούς σε ειδικές αποστολές».\nΌμως η προβοκάτσια γίνεται ...από μόνη της ! Αφού συσσωρευμένα πάθη τριάντα χρόνων όπου το ΚΚΕ επιβάλλεται manu military σε Άκρα Αριστερά / Αναρχικούς, αφού 65 χρόνια δίψας για εκδίκηση στοιχειώνουν θολά ανιστόρητα μυαλά τι χρειάζεται ο αστυνομικός – προβοκάτορας ;\nΟι άνθρωποι αυτοί δεν δίνουν δεκάρα για δημοκρατίες, συντάγματα και συλλογικές συμβάσεις. Δεν δίνουν δεκάρα για εκπροσωπήσεις, «κοινωνικούς εταίρους», «διαλόγους» και ...παραμονή στο Ευρώ !\nΤο ΚΚΕ απείλησε ήδη με «λογαριασμούς» και το τελευταίο που χρειάζεται η χώρα είναι μια νέα ΟΥΛΕΝ, ή ξεκαθαρίσματα λογαριασμών μεταξύ ακραίων ομάδων...\nΠαυλος Βαφειάδης 22/10/2011 19:40:04\nΕπιτέλους μια ανάστηση για να επιστρεψουμε στη σοβαρότητα! Οι διθύραμβοι προς το ΚΚΕ, το ΠΑΜΕ και τις υπόλοιπες δυναμεις "ευθύνης", προκαλούν και την απλή έστω γνώση της ελληνικής ιστορίας!\nορτικι ορτικαδ 22/10/2011 19:42:03\nΟ Ιωσηφ Σταλιν ειχε πει:Ενας θανατος ειναι τραγωδια,πολλοι ειναι στατιστικη.\nΑκουσαμε και ειδαμε την ψυχραιμη Γεν.Γραμματεα του ΚΚΕ να λεει στην Βουλη οτι θα μιλησει με χαμηλους τονους,οτι δεν χρειαζονται εκλογες αλλα οργανωση στους τοπους εργασιας,στα εργοστασια,στις γειτονιες.......κλπ και γενικα οτι για ολα φταιει ο καπιταλισμος και η κακη ΕΕ 'κουβεντα για τον ΓΑΠ'.\nΛιγο αργοτερα ηρθε και το συγχαρητηριο τηλεγραφημα απο τον ΓΑΠ για την λογικη-ρεαλιστικη σταση της Παπαρηγας στη Βουλη σχετικα με τον θανατο του εργατη βιοπαλεστη και συνεπιπτε με την απιθαρχη Λουκα Κατσελη που διεγραψε ο ΓΑΠ απο την ΚΟ του ΠΑΣΟΚ επειδη δεν ψηφισε το αρθρο 37 του πολυνομοσχεδιου.\nΓια να ερμηνεψουμε 'τα σημεια των καιρων' μηπως μπορει να μας δωσει απο τα αρχεια του ΕΛΛΑΣ η σημερινη Γεν.Γραμματεας του ΚΚΕ ποιοι σημερινοι μεγαλοαστοι-μεγαλοπολιτικοι (Αγγελοπουλεοι,Κοκαλεοι,Σιμητιδες κλπ) ηταν μελη του ΕΛΛΑΣ ,γιατι κατι ξερει ο ΓΑΠ απο την συνθηκη της 'Βαρκιζας'.Δεν μπορει,αυτα ειναι οικογενειακες παρακαταθηκες (κληρονομιες).\nψυχραιμια 22/10/2011 19:52:15\nΣυμφωνω οτι ο χωρος υπαρχει.Προσθετω οτι ειναι απο καθε αποψη (ιδεολογικη,πολιτικη,εθνικη και κυριως πρακτικη - καταστροφες,λεηλασιες) εχθρος της ελληνικης κοινωνιας και στοχος πρεπει να ειναι οχι απλα η αντιμετωπιση του αλλα η εξοντωση του.\nΑυτος ειναι ο λογος που κατεκρινα μεχρι παρεξηγησεως τη σταση Καραμανλη το 2008 και επεμεινα οτι οφειλε να τους χτυπησει στο ψαχνο.\nΔεν με ενδιαφερει και ουτε θα επρεπε να ενδιαφερει κανενα το θολο μυαλο τους ή τα ονειρα αντεκδικησης.Εκεινο που ενδιαφερει ειναι οτι οι αναρχικοι ειναι στη πραξη εχθρικος στρατος που δρα στο εσωτερικο ανενοχλητα και πρεπει να διαλυθει με ολα τα μεσα.\nΟ Ιθαγενής @ ψυχραιμια 22/10/2011 20:43:38\nΔεν είναι όλοι οι αιρετικοί "κακοί"\nπχ Anonymous - Operation Darknet sites παιδικής πορνογραφίας έκλεισαν και έβγαλαν στο φως καταλόγους μελών...\nΕδώ βέβαια είτε δίκαιο είναι το δίκαιο του εργάτη είτε οι άλλοι κατεβάζουν βιτρίνες.\nκαι ναι και αστυνομικοί υπάρχουν "κουκουλοφόροι"\nκαι φασίστες που τα σπάνε\nκαι ροπαλοφόροι κομμάτων\nμόνο που σε κάθε Κράτος θα ήταν μέσα εδώ έχουμε συνωμοσίες και βλακείες για τις σκοπιμότητες των μεν (όλων ...) και την ανικανότητα των δε να κάνουν τη δουλειά τους.\nΣε οποιοδήποτε Κράτος όλοι αυτοί μαζί με τον αρχηγό της αστυνομίας θα ήταν μέσα, εδώ είναι στα τηλεοπτικά παράθυρα.\nΣταύρος 22/10/2011 19:54:02\nΜεσιέ Παρσιφάλ, θα σας μαλώσω!\nΤς, τς, τς, ο μον ντιέ τι λογιά ειναί αυτά!\nΤο ΚΚΕ και η ΟΠΛΑ και το ΕΛΑΣ είναι αμοιγό ευθυνών!\nΚουλοφόγοι Χγυσαυγήτες τα εκανάν αυτά.\nΝα, γωτηστέ και την Παπαγηγά αν δεν με πίστευεταί!!!\nΟ μον ντιέ, ζετ ιμποσίμπλ!\nΧωρίς την παραμικρή διάθεση ειρωνίας.\nΚάποιος πρέπει να τους τα θυμίζει γιατί, φτάσαμε στην τραγέλαφο κατάσταση, το ΚΚΕ να γίνεται εγγυητής της Δημοκρατίας!\nΤι άλλο έχουμε να δούμε δηλαδή;!\nΙΩΑΝΝΗΣ ΚΩΤΟΥΛΑΣ 22/10/2011 19:55:45\nΣυγχαρητήρια για την εξαίρετη ανάλυση. Ακριβώς έτσι είναι τα πράγματα.\nadanaklasi 22/10/2011 19:57:41\nΠάγκαλος (παππούς) και Πάγκαλος (αντιπρόεδρος β') σε οικονομική συσκευασία του ενός! Με τέτοια μαύρα άρθρα χάνετε την αξιοπιστία σαν ενημερωτικό/πολιτικό site και αναγνώστες... Πραγματικά είχα χρόνια να διαβάσω τέτοια μισάνθρωπη προσέγγιση και παραμόρφωση της ιστορίας. Όχι πως άντεξα να το διαβάσω ολόκληρο αλλά το μόνο που έλλειπε ήταν μια αναφορά σε κονσερβοκούτια και την πηγάδα... Αν υπάρχουν να με συγχωράτε αλλά δε διαβάζεται ολόκληρο! Ανάξια προσπάθεια να φτιασιδωθεί και να δοθεί ιδεολογικό υπόβαθρο στη εξόφθαλμη ΠΡΟΒΟΚΑΤΣΙΑ ΠΟΥ ΕΙΔΕ ΟΛΗ Η ΕΛΛΑΔΑ ΜΕ ΤΑ ΜΑΤΙΑ ΤΗΣ και άξιος ο μισθός σας.\nΜάρκος @ adanaklasi 22/10/2011 21:14:05\nΕμ που να το διαβάσεις...ήταν ανάλυση. Ψηλά πράγματα για σένα...!\nΒΙΣ 22/10/2011 20:06:17\nΣυγχαρητήρια Πάρσιφαλ για την ανάρτηση.\nΟ ελευθεριακός αναρχικός χώρος υπάρχει, αυτός πρωτοστάτησε σε πρώτη φάση και στο Πολυτεχνείο. Και ενώ ΟΛΟΙ μας γνωρίζουμε ότι υπάρχει, γνωρίζουμε και άτομα από τον χώρο αυτό, από το ευρύτερο ή το στενότερό μας περιβάλλον, κάποιοι μας λένε ότι ΟΛΑ τα επεισόδια τα κάνουν ασφαλίτες και προβοκάτορες. Και ενώ ΟΛΟΙ μας γνωρίζουμε ότι πολλοί μπαχαλάκηδες τα σπάνε και στο Σύνταγμα και στα γήπεδα, και πάλι αναμασούμε τα ίδια και τα ίδια. Οχι φυσικά ότι δεν γίνεται διείσδυση ασφαλιτών εκεί μέσα, ασφαλώς και γίνεται και το γνωρίζω από μαρτυρίες αστυνομικών. Αλλά ο χώρος υπάρχει, πώς να το κάνουμε; Και τα στέκια γνωρίζουμε, και τις αφίσες βλέπουμε και τη δραστηριότητα την ξέρουμε, δεν είναι κρυφή.\nΚατά τα άλλα, τους συνανθρώπους μας στη Μαρφίν τους έκαψαν ασφαλίτες, όπως ήθελε να μας πείσει εδώ μέσα κάποιος χριστιανοκομμουνιστής (ε ναι, υπάρχει και αυτό!). Η λογική είναι απλή: Ράβδος στη γωνία, άρα βρέχει.\nψυχραιμια @ ΒΙΣ 22/10/2011 21:42:34\nTo ιδιο συνεβαινε και με τις τρομοκρατικες οργανωσεις.Για τρεις δεκαετιες η 17Ν σκοτωνε ανενοχλητη και εδω οι εφημεριδες πουλαγαν ιστοριες για πρακτορες και "ξεκαθαρισμα μυστικων υπηρεσιων".\nΜολις συνεληφθησαν μεχρι και κοινου ποινικου δικαιου προσπαθησαν να τους παρουσιασουν για να μην "αμαυρωθει" το ονομα της αριστερας καθως ησαν αριστεροτατοι.\nΑκομη και σημερα το διαφοροι αριστεροι δεν εχουν παραδεχθει οτι οι 17νοεμβριτες ΔΕΝ ησαν πρακτορες υπηρεσιων.Πρακτορες ανιδιοτελεις αραγε που μενουν χρονια στη φυλακη.\nΟ λογος που πρεπει οι αναρχικοι και οι τρομοκρατες να ειναι πρακτορες και οχι αυτο που λενε οι ιδιοι οτι ειναι ,ειναι η αναγκη του ΚΚΕ και αλλων αριστερων σχηματων να ποζαρουν στους οπαδους τους ως οι μονοι σωστοι επαναστατες και οι πιο ανυποχωρητοι.Αν βρεθει καποιος αλλος που κανει πιο "επαναστατικες" ενεργειες χανεται ο τιτλος και αρα αυτος ο καποιος δεν μπορει να ειναι αυθεντικος αλλα μονο προβοκατορας και πρακτορας.Και την εσωτερικη αυτη πολιτικοψυχολογικη αναγκη της αριστερας την εχουν αποδεχθει οι μεταπολιτευτικοι opinion makers και ζητουν και απο εμας τους υπολοιπους να παραλογιζομαστε.\nΕ,οχι.Αναρχικοι και τρομοκρατες υπαρχουν και ειναι αυθεντικοι οσο και αν ενοχλουνται οι αριστεροι που χανουν την πρωτη θεση "αντιστασης" και ως αυθεντικοι πρεπει να αντιμετωπισθουν και να διαλυθουν.\nτάσος 22/10/2011 20:12:06\nοι φωτογραφίες με τους ασφαλίτες κουκουλοφόρους παρέα στη μπάντα με τα ματ είναι από μοντάζ;\nαποκατάσταση @ τάσος 23/10/2011 14:21:33\nΗ αστυνομία διεισδύει (ένα,δυο άτομα), αλλά από τους 100 μαινόμενους τύπους που σηκώνουν πλακάκια πολεμοφόδια, οι υπόλοιποι 98 κάνουν την αθώα περιστερά δηλαδή για σένα; ή μήπως δεν έχουν βαρύτητα οι πράξεις τους;\nNIKOLAOY 22/10/2011 20:15:53\nXAIRETIZW TA PALHKARIA TOY PAME POY TSAKISAN THN ALHTEIA KAI TON YPOKOSMO POY LEGONTAI KOYKOYLOFOROI\nΟ Ιθαγενής @ NIKOLAOY 22/10/2011 21:45:42\n"όλοι αυτοί οι κοινωνικοί μπορούν να κάνουν τα πάντα για να σε σώσουν, ακόμα και να σε σκοτώσουν"\nΟ Ιθαγενής 22/10/2011 20:23:27\nΣε ένα Κράτος οι κουκουλοφόροι και οι ροπαλοφόροι θα ήταν μέσα, εδώ απλά είναι Ελλάδα.\nΟσο για το ΚΚΕ έχουν γέλιο να μιλούν όταν κάποτε εκτός από τα ΜΑΤ είχε και τα ΚΝΑΤ παρουσία...\nπάντα έτσι δεν ήταν Κ.Κ; και στην Βαρκελώνη πχ και στην Βαρσοβία (Κομορόφσκι και οι Καταραμένοι στρατιώτες) την 1/8/1944;...για να μην πούμε για τη χώρα μας...\nΣημασία δεν έχει ποιος αντιστάθηκε ποτέ ενάντια σε ποιον αλλά αν τον ελέγχουμε διαφορετικά τον εξοντώνουμε...\nΟ Ιθαγενής @ Ο Ιθαγενής 22/10/2011 20:24:19\nαντί είχε υπήρχαν και τα ΚΝΑΤ (η διόρθωση)\nκομιξ 22/10/2011 20:35:11\nfactorx 22/10/2011 21:22:38\nΕπίθεση με βόμβες μολότοφ σε γραφεία του ΚΚΕ στα Πετράλωνα και σε αστυνομικές δυνάμεις στα Εξάρχεια πραγματοποίησαν ομάδες νεαρών κουκουλοφόρων κατά τη διάρκεια της νύχτας.\nΗ επίθεση στα γραφεία του ΚΚΕ, έγινε στις 5.30 τα ξημερώματα του Σαββάτου στην συμβολή των οδών Θεσσαλονίκης και Αιγηιδών. Άγνωστοι έριξαν βόμβες μολότοφ σε ημιυπόγειο χώρο που στεγάζονται τα γραφεία του κόμματος, με αποτέλεσμα να προκληθούν υλικές ζημιές. Η πυρκαγιά σβήστηκε έγκαιρα από την Πυροσβεστική Υπηρεσία, ενώ οι δράστες αναζητούνται.\nΛίγο μετά τα μεσάνυχτα ομάδα νεαρών πέταξε μια μολότοφ εναντίον αστυνομικής δύναμης στην οδό Μπουμπουλίνας, έξω από το υπουργείο Πολιτισμού, με αποτέλεσμα να προκληθούν ζημιές σε ένα σταθμευμένο αυτοκίνητο.\nΛίγο πριν τις 2 τα ξημερώματα στην συμβολή των οδών Μεσολογγίου και Μάνης, άλλη ομάδα νεαρών έριξαν μολότοφ σε όχημα της ΕΥΔΑΠ, με αποτέλεσμα να προκληθούν φθορές σε ΙΧ.\nΤέλος, λίγο αργότερα, κουκουλοφόροι πέταξαν βόμβες μολότοφ εναντίον της διμοιρίας των ΜΑΤ στη συμβολή των οδών Ναυαρίνου και Μαυρομιχάλη, χωρίς να τραυματιστεί κανείς, ή να προκληθούν ζημιές.\nΤο ΚΚΕ καταγγέλει τις επιθέσεις στα γραφεία του κόμματος, κάνοντας λόγο για «τραμπουκικές επιθέσεις που εκτελούν οργανωμένα ομάδες προβοκατόρων-δολοφόνων».\nΙαπετός @ factorx 22/10/2011 21:42:22\nΓιά τό «κόμμα τού λαού» κάθε επίθεση εναντίον του (λεκτική ή κουκουλοφόρικη) είναι είτε επίθεση τού κεφαλαίου είτε επίθεση τραμπούκων.\nΔεδομένου γεγονότος, ότι μόνον κουκουλοφόροι τολμούν νά επιτεθούν στό «κόμμα τού λαού», βγάζω αβίαστα τό συμπέρασμα ότι τό ΚΚΕ είναι τό ισχυρότερο στήριγμα τού εξαθλιωμένου καί ανήθικου ελληνικού κράτους.\nΘησειώτης 22/10/2011 21:28:11\nΠάλι καλά που το "κ"κε δεν είπε ότι πήγαν αστυνομικοί και έκαψαν τα γραφεία του.\nStrange Attractor 22/10/2011 21:37:11\nΦιρί φιρί το πάνε κάποιοι να ξανασυσταθεί η ΟΠΛΑ, και τότε θα δούμε τους διάφορους κουκουλοφόρους μάγκες που θα τρέχουν να κρυφτούν.\nΌσο για τον εκθειασμό τους, καλά θα κάνουμε να θυμόμαστε πως ο αναρχισμός ως θεωρία, καμία μα καμία σχέση δεν έχει με πρόκληση χάους, επισοδίων, και γενικώς ... τζερτζελέ.\nΣυστήνω σε όποιον ενδιαφέρεται,να αναγνωστεί (κατ αρχήν) ο George Woodcock, και μετά ας προχωρήσει σε κάτι πιο αναλυτικό.\nΟ Ιθαγενής @ Strange Attractor 22/10/2011 21:38:32\nStrange Attractor @ Strange Attractor 22/10/2011 21:43:06\nΠροτεινόμενη βιβλιογραφία (για αρχάριους στη πολ. επιστήμη):\n1.\tAnarchism: A History of Libertarian Ideas and Movements – 1962\n2.\tAnarchy or Chaos – 1944\n3.\tRejection of Politics and Other Essays on Canada, Canadians, Anarchism and the World – 1972\n4.\tAnarchism and Anarchists: Essays - 1992\nΌλα τα παραπάνω του Καναδού George Woodcock\nΙαπετός @ Strange Attractor 22/10/2011 22:07:12\n«Φιρί φιρί το πάνε κάποιοι να ξανασυσταθεί η ΟΠΛΑ, και τότε θα δούμε τους διάφορους κουκουλοφόρους μάγκες που θα τρέχουν να κρυφτούν.»\nΔέν γνωρίζω που θα τρέχουν να κρυφτούν οι διάφοροι κουκουλοφόροι μάγκες, άν ξανασυσταθεί η ΟΠΛΑ.\nΑυτό πού ιστορικά είναι τεκμηριωμένο, είναι, ότι τότε θά καταλάβουν πολλοί πού σήμερα εκθειάζουν τήν δύναμη τών «περιφρουρητών» τών «κοκκινοσημαιοκρατούντων» ΠΑΜΕ μέ τούς επιχειρησιακούς σχηματισμούς του τί θά πεί τρομοκρατία.\nΔέν υπολείπεται καί πολύ νά έχουμε (Τό ΚΚΕ άρχισε νά έχει καί «ευαισθησίες» γιά τά εθνικά θέματα!) ένα ακραιφνό εθνικοσοσιαλιστικό σχήμα. Καί πολλοί σημερινοί χρυσαυγίτες «συντεταγμένη» αντίληψη περί τού πρακτέου έχουν.\nΗ NSDAP απορρόφησε τό 90% τών μελών καί οπαδών τού KPD καί κατάφερε νά κυριαρχήσει στήν Γερμανία.\nΕμείς, ώς έθνος ανάδελφον, κινδυνεύουμε νά επαναλάβουμε τήν ιστορία ανάποδα.\nΑυτά από μένα γιά τόν αντίποδα τού φασισμού.\nΔημήτρης 22/10/2011 21:44:59\nΗ αντίληψη αυτή αγνοεί το έργο του Θουκυδίδη και όλων σχεδόν των ιστορικών μέχρι τον 20ό αιώνα καθώς και πολλών ιστορικών του 20ού αιώνα και αφήνει από έξω τα ίδια τα ιστορικά γεγονότα όπως αυτά καταγράφονται στις ιστορικές πηγές, τις προσωπικότητες, τις γεωπολιτικές αλλαγές, τους πολιτικούς θεσμούς, τους πολέμους, τις συμμαχίες, τις διπλωματικές εξελίξεις, τις εθνικές κοινωνίες και τις πολιτείες τους.\nΙστορία δεν έγραψαν μόνο οι μαρξιστές και οι Ανάλ.\nStrange Attractor 22/10/2011 21:58:50\nΣε γενικές γραμμές, η μαρξιστική ανάλυση της εκμετάλλευσης ανθρώπου από άνθρωπο, πρωτοπαρουσιάστηκε από τον μεγάλο αναρχικό Proudhon το 1840, και ξανά το 1846.\nΟ Μαρξ μάλλον τον διάβασε, και στη συνέχεια τον εξέλιξε.\nΒασικά το κλειδί στην αναρχική αλλά και στη κομμουνιστική ανάλυση του καπιταλισμού είναι ότι αυτός βασίζεται στην εκμετάλλευση (ο Proudhon πρώτος είπε ότι η ιδιοκτησία είναι κλοπή), και στη καταπίεση (ο Proudhon πρώτος είπε ότι η ιδιοκτησία είναι δεσποτισμός).\nΣυνεπώς, στη βάση του, ο αναρχισμός συμφωνεί με την μαρξιστική ανάλυση του καπιταλισμού, αφού αυτήν την ξεκίνησε ο μέγας αναρχικός θεωρητικός Proudhon.\nΑμφιβάλλω όμως αν κανένας από τους κουκουλοφόρους μπαχαλάκηδες που τα κάνουν λίμπα τρεις φορές την εβδομάδα, έχει διαβάσει ποτέ (ή ακούσει περί) Proudhon, Bakunin, Kropotkin, κλπ.\nΚάποιος 22/10/2011 22:33:06\nΔεν νομίζω ότι υπάρχει κανείς, ακόμα και εντός ΚΚΕ, που να αρνείται την ύπαρξη ενός "συντεταγμένου, αριστερίστικου έως και ελευθεριακού χώρου".\nΚανείς όμως δεν μπορεί να αρνηθεί ότι ο χώρος αυτός είναι διάτρητος σε διεισδύσεις ασφαλιτών, προβοκατόρων ή ακόμα και χούλιγκανς που βρίσκουν πρόσφορο έδαφος για να εκτελέσουν αναλόγως τα σχέδια τους.\nΜπορεί κανείς να διακρίνει πίσω από έναν κουκουλοφόρο που σπάει, καίει και λεηλατεί αν κρύβεται κάποιος αντιεξουσιαστής, ασφαλίτης, προβοκάτορας, χούλιγκαν, αριστεριστής, ακροδεξιός ή απλά ψυχοπαθής ;\nΓνωρίζει επίσης κανείς ποιοι είναι οι οργανωτές και οι καθοδηγητές τους και ποια ακριβώς τα κίνητρα τους ;\nΤο ΚΚΕ σε αντίθεση με όλους αυτούς έχει σαφή ιδεολογική και κομματική κατεύθυνση και δράσεις, πολιτικούς και συνδικαλιστικούς εκπροσώπους που έχουν πρόσωπο και λόγο στην κοινωνία.\nΌσον αφορά την ιστορική σύνδεση του σημερινού ΚΚΕ, με το σταλινικό καθεστώς και την εμφυλιακή περίοδο, θα είναι δίκαιο να γίνει και μια αντίστοιχη σύνδεση της σημερινής Δεξιάς με τις ρίζες της, δηλαδή τους αντίστοιχους φιλομοναρχικούς, φιλοβασιλικούς και δικτατορικούς σχηματισμούς των αντιστοίχων χρονικών περιόδων.\nΝα μιλάμε για τον Σιάντο και τον Ζαχαριάδη αλλά και για τον Ράλλη και τα τάγματα ασφαλείας του ή και τον Κ.Καραμανλή("Εθνάρχη") και τις σχέσεις του με το Παλάτι, όπως και για τις εκλογές βίας και νοθείας με τις οποίες εξελέγετο.\nΕπίσης στον αντίποδα των σταλινικών διώξεων και του κομμουνιστικού συγκεντρωτισμού υπήρχε το σύνδρομο του αντικομμουνισμού που δέσποζε στις χώρες της "δημοκρατικής Δύσης" και δικαιολογούσε την ύπαρξη ισχυρών κρατικών και παρακρατικών μηχανισμών, όπως και την ύπαρξη δικτατορικών και φασιστικών καθεστώτων.\nEurocrat @ Κάποιος 23/10/2011 02:36:50\ncm` 22/10/2011 22:44:43\nδεν πρεπει να υποβαθμιστει η σχεση του ΠΑΣΟΚ καιτ ης ροζ αριστερας με αυτους τους χωρους. οταν ειναι η ΝΔ στην εξουσια προβοκαρει οργανωνει και καλυπτει ενεργα, θυμειθητε τα παιδια του βουλευτη του ΠΑΣΟΚ που πιασαν στο στεκι Κερατσινι με τι μολοτωφ.\nΤο 08 καιγαν μερα νυχτα την Αθηνα\nΤωρα, που ειναι το ΠΑΣΟΚ στην εξουσια συγκρουονται τυπικα με το ΠΑΜΕ και ενω ταυτοχρονα ξεθεμελιωνουν την κοινωνια\nastir 22/10/2011 22:58:01\nΕΣΕΙΣ ΘΑ ΣΥΜΒΟΥΛΕΥΕΤΑΙ ΤΟΝ ΑΝΤΩΝΗ ΤΩΡΑ ΠΟΥ ΘΑ ΓΙΝΕΙ ΠΡΩΘΥΠΟΥΡΓΟΣ ΤΗΝ ΒΑΨΑΜΕ ΚΑΙ ΕΜΕΙΣ ΚΑΙ Η ΧΩΡΑ ΔΗΛΑΔΗ ΠΡΩΗΝ ΝΥΝ ΚΚΕ ΕΚΚΕ ΚΚΕ ΕΣΩΤΕΡΙΚΟΥ ΤΡΑΓΩΔΙΑ ΓΙΑΥΤΟ ΧΡΕΩΚΟΠΗΣΕ Η ΧΩΡΑ ΕΣΕΙΣ ΚΥΒΕΡΝΟΥΣΑΤΕ ΜΕ ΚΡΙΤΗΡΙΑ ΣΟΒΙΕΤ ΚΑΙ ΤΑ ΚΑΝΑΤΕ ΜΠΑΧΑΛΟ ΑΝΤΩΝΗ ΣΚΟΥΠΑ ΤΩΡΑ ΝΔ ΕΙΝΑΙ ΤΟ ΚΟΜΜΑ ΜΑΣ\nΡομπέν το Γκαρσόν @ astir 22/10/2011 23:04:18\n2-Γράφε με μικρά γράμματα\n3-Διάβασε κανένα βιβλίο, διότι αγνοείς το γεγονός πως ποτέ δεν κυβέρνησαν αυτοί που λες την Ελλάδα, και μάλιστα σοβιετικά.\n4-Τώρα που παει να γινει κυβέρνηση ξανά η ΝουΔου, θυμήθηκες και εσύ τον "Αντώνη";\nΣε ποιο λαγούμι ήσουν κρυμμένος;\nΈτρωγες μήπως ξεροτήγανα και αυγοτάραχο στο Καρπενήσι;\nΤσου ρε τρίχα.\nτηλέμαχος αναγνώστου 22/10/2011 23:04:49\n1. "Όταν ο Άρης κατάλαβε ότι οι εμμονές των Σιάντου και Ζαχαριάδη οδηγούσαν ολόκληρο το ΕΑΜ στην παγίδα του … «γέρου της Δημοκρατίας» και του Σκόμπυ, ότι η αλλοπρόσαλλη τακτική του 46 οδηγούσε την Αριστερά στο σφαγείο και την χώρα στον ανταρτοπόλεμο, πράκτορας κι’ αυτός !"\nΜέγας ο Άρης αλλά τόση ενόραση (και με κομμένο κεφάλι) δεν είχε!\n2. Όποιος δεν κοιμάται παρέα με το πληκτρολόγιό του και περπατάει στους δρόμους ξέρει ότι υπάρχει ο αντιεξουσιαστικός, αυτόνομος, αναρχικός κλπ χώρος, το ξέρει και το ΚΚΕ (το είπε προχτές η Παπαρήγα) και επίσης ξέρει ότι όπως η Α/Κ είναι "φιλειρηνική" και με καλά περιφρουρημένα μπλοκ στις πορείες, υπάρχουν οι "μπάχαλοι" και το "μπλακ μπλοκ" (απομίμηση του αντίστοιχου ιταλικού) μεταξύ των άλλων οι οποίοι είναι διαβρωμένοι από την αστυνομία (είναι εύκολο και δεν θα μπορούσε να είναι αλλιώς). Αυτό που λέει το ΚΚΕ και όλοι όσοι έχουν σχέση με πορείες (σε αντίθεση με τους ακραίους νεοφιλελεύθερους του καναπέ που σχολιάζουν παραπάνω) δεν είναι ότι είναι όλοι προβοκάτορες και ασφαλίτες αλλά "παρασυρμένοι".\n3. Εδώ και κοντά δύο χρόνια αφού "παρελάσει" το ΠΑΜΕ, η υπόλοιπη πορεία τελειώνει (ή δεν αρχινά καν) όποτε αποφασίσουν να εμφανισθούν οι "μαύροι".\nΑντικειμενικά, για όποιον ενδιαφέρεται να υπάρχει ελεύθερα και ανεμπόδιστα το δικαίωμα της διαδήλωσης ή πρέπει να απομονωθούν με κάθε δυνατό τρόπο (δύσκολο γιατί είναι βίαιοι) ή να "πεισθούν " να διαδηλώνουν μόνοι τους με το πολιτικό τους πλαίσιο και να κάνουν ότι θέλουν, σύγκρουση, επανάσταση ή ότι άλλο.\n4. Πρέπει να είναι κανείς πολύ κακόπιστος για να αποδώ σει στο ΚΚΕ "πρακτορική αντίληψη της Ιστορίας". Κάτι τους μένει από τόσο διάβασμα του ιστορικού υλισμού.\nastir 22/10/2011 23:16:03\nΓΙΑ ΜΑΚΙ ΚΑΙ ΟΝΝΕΔ ΕΠΙ ΡΑΛΛΗ ΚΑΙ ΑΒΕΡΩΦ ΕΧΕΙΣ ΑΚΟΥΣΕΙ ΑΡΙΣΤΕΡΟ ΛΑΜΟΓΙΟ ΓΙΑ ΓΑΛΑΖΙΑ ΓΕΝΙΑ ?ΟΧΙ ΦΥΣΙΚΑ ΘΑ ΗΣΟΥΝΑ ΝΕΟΛΑΙΑ ΚΚΕ ΕΣΩΤ Η ΚΝΙΤΗΣ ΣΤΗ ΚΑΛΥΤΕΡΗ ΠΕΡΙΠΤΩΣΗ ΠΗΓΑΙΝΕ ΝΑ ΔΕΙΣ ΑΝ ΕΡΧΟΜΑΙ ΣΤΗ ΓΩΝΙΑ ΟΨΙΜΕ ΝΕΟΔΗΜΟΚΡΑΤΗ ΚΑΙ ΕΠΕΙΔΗ ΟΠΟΙΟΣ ΕΧΕΙ ΤΗΝ ΜΥΓΑ ΑΠΑΝΤΗΣΕΣ ΑΝΤΕ\nσάκος με απίδια 22/10/2011 23:57:51\nΜπορεί όντως κάποιοι τώρα όψιμα να ανακάλυψαν τον συγκεκριμένο "χώρο"...\nωστόσο ακόμα περισσότεροι σήμερα φωνάζουν τα συνθήματα που φώναζε αυτός ο "χώρος" πριν από δεκα και είκοσι χρόνια.\nΣε καλό δρόμο βρίσκονται.\nΚλεισθένης 23/10/2011 01:41:30\nΠολύς αντικομμουνισμός και περισσή υποκρισία. Όσοι δεν θέλουν να παραδεχτούν την ύπαρξη παρακράτους ή δεν γνωρίζουν την Ελληνική τουλάχιστον ιστορία ή είναι κομματόσκυλα του κερατά. Κάθε εξουσία ακόμη και η σοβιετική έχει το παρακράτος της και το χρησιμοποιεί. Τελεία και παύλα.\nIp0 23/10/2011 09:18:17\n«Δήθεν» η όποια αντίσταση το 67 – 74; Κάπου εκεί σε έχασα. Οι κομουνιστές δεν φυλακίζονταν ή έτρωγαν ξύλο επί χούντας; Όλα αυτά είναι κομουνιστική προπαγάνδα και σιωνιστικά ψεύδη; Ας ήμαστε πιο προσεκτικοί.\nparsifal @ Ip0 23/10/2011 21:29:25\nΞεχνάς οτι ετρωγαν ξύλο και εφυλακίζοντο και πρό - "χούντας"...\nΤον Ν 509, το Γ' Ψήφισμα κ.α. δεν τα εκαμε η "χούντα", ούτε κάν η "επάρατος" Δεξιά !\nΤον ανταρτοπόλεμο τον κέρδισε το "Δημοκρατικό" Κέντρο και την Μάχη της Αθήνας του 44 την κέρδισε ο "γέρος της δημοκρατίας " μαζί με τους εγχρωμους του Σκόμπυ, την ΡΑΦ που προσέβαλλε την ανοχύρωτη Αθήνα που σεβάσθηκε η Λουφτβάφε και τους επανεξοπλισμένους Χίτες και Ταγματασφαλίτες.\nΗ "χούντα" συνέχισε αυτό που βρήκε !\nΤώρα το "δήθεν" για την αντίσταση του 67 - 74 αν θέλεις το συζητούμε, μερίδιο της "αντίστασης" αυτής διεκδικούν ολοι οι μεγαλοπρεπώς εξαργυρώσαντες μετά το 1974 αλλά την κύρια δόξα διεκδίκησε το ΚΚΕ με την επιτηδευμένη προβολή αξιοθρήνητων υποκειμένων οπως η γνωστή "εκφωνήτρια" και τότε μασκώτ του...\nΟυδείς εξ ολων αυτών παραδέχθηκε ποτέ οτι η "χούντα" επεσε λόγω της εθνικής τραγωδίας στην Κύπρο και οτι εάν δεν χάναμε το 1 / 3 του νησιού οι αξιωματικοί θα ηταν ακόμη κυβέρνηση και οι ελληνες στα μπουζούκια και στα γήπεδα οπως ΤΟΤΕ...\nαποκατάσταση 23/10/2011 15:43:23\nΕύστοχο άρθρο. Ας προσθέσω ορισμένα πράγματα, που έχω συλλογιστεί.\nΗ διαφορά του αναρχικού με το τρομοκρατικό χώρο, είναι ότι οι τρομοκράτες όπως η 17Ν με τελευταίους τον επαναστατικό αγώνα ήσαν ιδεολόγοι (με τις όποιες σαθρές ιδέες τους). Σε αντίθεση με τους αναρχικούς που είναι μηδενιστές, τους τρομοκράτες τους νοιάζει πολύ περισσότερο η άποψη του κόσμου και η τρομοκρατική ενέργεια ήταν ανέκαθεν όχημα για να σπέρνουν την προπαγάνδα μέσω των προκηρύξεων που ακολουθούσαν. Παράδειγμα ο Αξαρλιάν που επί τρεις προκηρύξεις η 17Ν προσπαθούσε να μετακυλήσει την ευθύνη στην αστυνομία και έδειχναν να μετανοούσαν για τον άδικο χαμό του.\nΟι αναρχικοί από την άλλη εντοπίζονται εδώ και έναν αιώνα με τους πρώτους να βάζουν βόμβες στην Ευρώπη προκειμένου να αξιολογήσουν τις αντιδράσεις του κόσμου που διαμελιζόταν.\nΟι αναρχικοί φλερτάρουν με τις ιδέες της τρομοκρατίας, στηρίζουν τους πυρήνες της φωτιάς που δείχνουν να είναι κοντά στις απόψεις τους (πιο επικίνδυνες από 17Ν). Ο Κουφοντίνας έλεγε ότι ο αστυνομικός δεν είναι μέρος κατοχικού στρατού, όμως οι αναρχικοί αυτό πιστεύουν.\nΤέτοια σχήματα, έχουν σχέση με τους βανδάλους των γηπέδων (ιδιαίτερα στους οπαδούς της ΑΕΚ και του Παναθηναϊκού). Είναι οι ίδιες ομάδες που επί χρόνια λεηλατούσαν τα πανεπιστήμια σε κάθε σύρραξη εκμεταλλευόμενοι το πανεπιστημιακό άσυλο, αυτοί οργάνωναν πολλές από τις καταλήψεις, οι ίδιες ομάδες που τραμπούκιζαν σε καθηγητές και φοιτητές θυμίζοντας καρικατούρες των νονών της νύχτας. Αυτοί φτιάχνουν τις αφίσες όπου το μίσος τους ξεχειλίζει. Πολλοί διαδίδουν την προπαγάνδα τους και οργανώνονται μέσω του indymedia. Κέντρο του χώρου θεωρείται τα Εξάρχεια, τα στέκια, οι παραστάσεις, παρ' όλο που τα άτομα δείχνουν να προέρχονται από αλλού και κυρίως από τα βόρεια προάστια. Παιδιά πλουσίων, πολιτικών περισσότερο προερχομένων από την οικογένεια του ΠΑΣΟΚ παρά από ότι πιστεύεται από το ΣΥΡΙΖΑ, ακόμη και παραδόξως παιδιά αστυνομικών μερικές φορές. Ο Δεκέμβρης θεωρείται ορόσημο για την αναρχία. Θεωρείται μια εικόνα από το μέλλον που ονειρεύονται. Στην Ελλάδα, πολλοί δε θέλουν να λέγονται οι αντιεξουσιαστές αναρχικοί, θεωρώντας ότι αληθινοί αναρχικοί είναι οι χίπηδες και ο Χριστός. Εγώ όμως τους δίνω τον τίτλο που οι ίδιοι αυτοπροσδιορίζονται, αναρχικοί.\nΤο ΚΚΕ τώρα δογματικό, κρατιστικό και οργανωμένο κράτησε εκτός σχήματος όλους όσους παρέκκλιναν από την πορεία του. Λέμε ότι καθάρισε με τα χρόνια. Ακόμα και τα νεαρά άτομα στις νεολαίες του σε σχέση με τους αναρχικούς έχουν ένα πρόσωπο και όχι κουκούλα, δε προβαίνουν εύκολα σε βιαιοπραγίες (ίσως και καθόλου), ενώ στις τάξεις των αναρχικών όπου μαζεύεται η σάρα και η μάρα μπορείς να δεις επιστήμονες, αλλοδαπούς μέχρι και ψυχοπαθείς που δε θα δίσταζαν να αφήσουν στον τόπο έναν αντιφρονούντα.\nΓενικά ο χώρος της αριστεράς είναι ένα παράδοξο συνονθύλευμα. Υπάρχει υγιές αριστερό κομμάτι, (αναποτελεσματικό ή προδοτικό για τους ακροαριστερούς) το οποίο δε δείχνει να ευδοκίμησε ιδιαίτερα στην Ελλάδα, και περισσότερο εντοπίζεται σε βορειοευρωπαϊκές χώρες. Υπάρχει εξτρεμιστικό κομμάτι, υπάρχει η εξωκοινοβουλευτική αριστερά, υπάρχει το ΚΚΕ, και γενικά ένα σωρό κομμουνιστικά κόμματα.\nΠοτέ δεν υπάρχει μία ενιαία θεωρία, από αριστερό σε αριστερό σχήμα υπάρχουν παρακλάδια, διαφορετικές αντιλήψεις και απόψεις με αποτέλεσμα πολύ χώροι να είναι εχθρικοί μεταξύ τους. Ναι μεν για την κάθε ομάδα υπάρχει ένα ιδεολογικό υπόβαθρο (ταξική πάλη, κεφάλαιο, κράτος χούντα, και λοιπά) που στηρίζει τις πράξεις τους, όμως αρκετές από αυτές τις ομάδες που σκοπός τους είναι η εγκαθίδρυση της κοσμοθεωρίας τους, δεν διστάζουν να θεωρούν ότι έχουν πόλεμο με το κράτος και τα όργανά του. Όλοι έχουν ως κοινό το άκρατο μίσος για εθνικές απόψεις, για ακροδεξιές και ναζιστικές ιδέες (οι οποίες είναι ο αντίθετος πόλος για αυτούς).\nΑν θεωρήσουμε ότι σε μια δημοκρατία όλες οι απόψεις είναι ορθές τότε αντιλαμβανόμαστε ότι χώρος για αναρχικούς και γενικά ακροαριστερούς υπάρχει όπως και για ακροδεξιούς και φιλοναζιστές. Το πρόβλημα αυτών των εστιάζεται στην έμπρακτη εφαρμογή των απόψεων τους. Όπως ακριβώς και στην περίπτωση του Νορβηγού εξτρεμιστή. Από τη στιγμή που οι αναρχικοί οι οποίοι σε σχέση με τους δικούς μας χρυσαυγίτες είναι τουλάχιστον δεκαπλάσιοι, ξεπεράσουν το λεπτό αυτό σημείο (αν δεν το έχουν κάνει ήδη) τότε θα πρέπει να αποφασίσουμε ότι είναι ώρα να τεθούν εκτός νόμου (αυτό είναι το όπλο της κοινωνίας) και να αρχίσουν οι διώξεις. Για να γίνει όμως αυτό πρέπει πρώτα να αντιληφθούμε ότι οι όπoιοι εξτρεμιστές είναι ένα αγκάθι σοβαρό, το οποίο δε πρέπει να το βλέπουμε ως αντίβαρο στους διεφθαρμένους πολιτικούς. Πρέπει να μας ενοχλούν και τα δύο. Δεν αναφέρομαι σε απόψεις περί προβοκάτσιας, τέτοιες απόψεις απενοχοποιούν τον αναρχικό χώρο στοχευμένα ή από ηλιθιότητα. Το κράτος είναι παντοδύναμο πολλές φορές και προφανώς ανέχεται την αναρχία επειδή καμιά φορά το εξυπηρετεί και γενικά δεν ιδρώνει το αυτί τους, Όμως δεν την πριμοδοτεί κιόλας.\nΑν καταλάβουμε ότι η αναρχία ευδοκιμεί εκεί που υπάρχει έδαφος, δηλαδή είτε όταν υπάρχει ελευθεριότητα, είτε όταν υπάρχει μεγάλη πολιτική διαφθορά. Στην Ελλάδα πετύχαμε και τα δύο διάνα. Δεν είναι τυχαίο άλλωστε πως η αναρχία, οι κουκουλοφόροι, αντιεξουσιαστές, μπαχαλάκηδες ευδοκίμησαν με τη μεταπολίτευση. Ίσως τελικά η αναρχία να είναι το γέννημα της δημοκρατίας. Και μετά τι;\nΆνεργος επιστήμονας @ αποκατάσταση 23/10/2011 17:32:35\nΣυμφωνώ στο ότι "η αναρχία ευδοκιμεί εκεί που υπάρχει έδαφος" - με άλλα λόγια όσο αφήνει κανείς το σχοινί.\nΠαράδειγμα: Στο ΑΠΘ υπάρχουν στέκια αναρχικών, τα οποία 'ευδοκιμούν' όπως λές και σύ, εκκολάπτουν στελέχη και παράγουν ιδεολογία διαχρονικά εδώ και πολλά χρόνια. Το ΑΠΘ (αντίθετα με την άποψή σου ότι 'το κράτος δεν πριμοδοτεί') στοργικά παρέχει αφειδώς φύλαξη, καθαριότητα, πυρόσβεση, ρεύμα, νερό και διαδίκτυο. Τα στέκια εκπέμπουν ραδιόφωνο, φιλοξενούν πρωτοπόρα ρειβ πάρτυ μέχρι πρωίας , διακινούν ποικιλία ποτών και φαρμάκων κερασμένων από την Μέρκελ (έρχονται με το γνωστό λευκό φορτηγάκι με πινακίδα Βερολίνου Β-HA 2960) και κερνάνε τακτικά σουβλάκια ψημένα με τα σπασμένα τραπεζάκια των παρατάξεων (αυτά της ΚΝΕ κάνουν ιδιαίτερα καλό κάρβουνο). Για να γίνω σαφής, πρόκειται για χώρους οι οποίοι τελούν υπό αυτοδίκαιη κατάληψη και όχι χώρους τους οποίους παραχώρησε το ίδιο το ΑΠΘ για χρήση ως φοιτητικά στέκια (αυτά δεν δυστυχώς δεν χαρακτηρίζονται από τις παραπάνω πολιτιστικές δραστηριότητες). Δεν έχω αυταπάτες, στην πράξη το άσυλο δεν έχει καταργηθεί και δεν πρόκειται να καταργηθεί και πρέπει να προσέχεις πού πατάς γιατί το γρασίδι είναι γεμάτο σύριγγες.\nΤο ΑΠΘ βέβαια, όπως κάθε πανεπιστήμιο, είναι μια μικρογραφία της πόλης, όπου ευδοκιμούν οι 'καταλήψεις' εγκαταλειμμένων κτηρίων. Εκεί όχι μόνο παράγεται ιδεολογία, αλλά και διδάσκεται σε 'σχολείο'. Ο νόμος δεν εφαρμόζεται και δεν πρόκειται να εφαρμοστεί.\nΕξάλλου, και γιατί να το κρύψωμεν άλλωστε, καλύτερα να ξέρουμε που ευδοκιμούν και που ψήνουν τα σουβλάκια τους, παρά να τους ψάχνουμε σε σκοτεινά υπόγεια, όπου πάλι πρέπει να προσέχεις πού πατάς γιατί το πάτωμα είναι γεμάτο χειροβομβίδες.\nΜήπως η αναρχία είναι γέννημα δικό μας και υπακούει στην ίδια βασική βιολογία των καρκινικών κυττάρων;\nσάκος με απίδια @ αποκατάσταση 23/10/2011 22:41:40\nΊσως τελικά η αναρχία να είναι το γέννημα της δημοκρατίας. Και μετά τι;\nΑν είναι γέννημα της δημοκρατίας, τότε εκείνη τό χει κάνει αποπαίδι. Ίσως σαν τον Κρόνο που έτρωγε τα παιδιά του για να μη του πάρουν τη θέση.\nΚαι μετά...το χάος. Η φυσιολογική κατάσταση δηλαδή.\nΓιώργος 23/10/2011 18:23:28\n"Ας γίνει λοιπόν αντιληπτό ότι ο αυτόνομος, αναρχικός η ελευθεριακός η αντεξουσιαστικός η όπως αλλιώς λέγεται χώρος ΥΠΑΡΧΕΙ και λειτουργεί με τις δικές του ορίζουσες. "\nΠαρατηρώ ότι υπάρχει μία τάση ηρωοποίησης των κουκουλοφόρων, από μερίδα της δεξιάς και κυρίως του ΛΑΟΣ. Σαφώς και ο χώρος αυτός υπάρχει, αλλά υπάρχουν δύο θέματα.\nΠρώτον, δεν έχει τις δικές του ορίζουσες αλλά λειτουργεί πάντα στην υπηρεσία του ΠΑΣΟΚ. Επί Ν.Δ. είχε αναλάβει τον ρόλο να μετατρέψει την Ελλάδα σε failed state και να προετοιμάσει έτσι ψυχολογικά την αποδοχή της χρεωκοπίας της χώρας και προσφυγής στο ΔΝΤ. Επί ΠΑΣΟΚ, έχει αναλάβει να διαλύει συστηματικά όλες τις ειρηνικές αντικυβερνητικές διαδηλώσεις.\nΤο δεύτερο θέμα είναι να δούμε από ποιούς αποτελείται ο αναρχικός χώρος. Καταρχάς, υπάρχει πέπλο μυστηρίου και αδιαφάνειας που καλύπτει την ηγεσία και τις οργανώσεις του. Αποτελείται από πλουσιόπαιδα, αναρχοτουρίστες από την Ευρώπη, λαθρομετανάστες, πράκτορες, τοξικομανείς. Δύσκολα, μπορεί να ισχυριστεί κάποιος ότι αυτοί αποτελούν αυτόνομο πολιτικό χώρο. Άγονται και φέρονται από το ΠΑΣΟΚ.\nparsifal @ Γιώργος 23/10/2011 21:10:12\nΕλπίζω να μήν με περιλαμβάνεις σε "μερίδα της δεξιάς" και ειδικά του ΛΑΟΣ...Προσπάθησε να λειτουργήσεις μακριά απο στερεότυπα "αριστερά - κέντρο - δεξιά".\nΠόθεν αντλείς τις πληροφορίες για "πλουσιόπαιδα, αναρχοτουρίστες, τοξικομανείς κλπ" ? Υπάρχουν ΚΑΙ τέτοιοι. ΟΜΩΣ δεν είναι η κύρια σύσταση του χώρου, κάνεις μεγάλο λάθος.\nΤα παραπάνω δεν συνιστούν απόπειρα "ηρωοποιήσεως" απλώς απόπειρα νηφάλιας προσεγγίσεως του φαινομένου, απαραίτητης για την επιχειρησιακή αντιμετώπιση του.\nΗ μυθολογία, η περιγραφή χώρων που δεν καταλαβαίνομε με ορους απαξιωτικούς και παλαιοχωροφυλακίστικους απλώς θολώνουν το τοπίο και ουσιαστικά διαιωνίζουν το πρόβλημα.\nΆρης @ parsifal 24/10/2011 23:01:51\nΕγώ οι ποιό πολλοί που ξέρω είναι παιδιά μεσοαστών και πάνω ή παιδιά αστυνομικών.\nΤο '95 νομίζω που στις 17 νοέμβρη (τότε το πολυτεχνείο καιγόταν κάθε χρονιά μέχρι που το περιφρούρησαν πρώτα οι οικοδόμοι και μετά η ΚΝΕ) καιγόταν το πολυτεχνείο άρθηκε το άσυλο και τους πιάσανε όλους (~100-200).\nΠαιδάκια μεγαλογιατρών και εισαγγελέων. ΌΛΟΙ ελεύθεροι αφέθηκαν στο ΜΠΑΜ ΜΠΑΜ.\nΔείτε και εδώ το σχέδιο πίσω από τα επεισόδια.


Πως να φροντίζετε την ευαίσθητη περιοχή! - Dr Psathas\nΗ σωστή υγιεινή της ευαίσθητης περιοχής είναι πολύ σημαντική και απαραίτητη για την υγεία μας γι΄ αυτό πρέπει να διέπεται από κάποιους κανόνες. Η κακή υγιεινή καταστρέφει τη χλωρίδα, το δέρμα και σταδιακά το βλεννογόνο του κόλπου με αποτέλεσμα να μειώνεται η άμυνα και η γυναίκα να γίνεται πιο ευάλωτη σε λοιμώξεις κι ερεθισμούς.\nΟι κανόνες για την διατήρηση της υγιεινής της ευαίσθητης περιοχής είναι απλοί:\nΜην πλένετε την περιοχή με κοινά αφρόλουτρα ή σαπούνια πλάκες που συνήθως μένουν εκτεθειμένα και συσσωρεύουν μικρόβια. Προτιμήστε προϊόντα με βάση το χαμομήλι που δεν ερεθίζουν και ξεπλένονται εύκολα χωρίς ν΄ αφήνουν υπολείμματα.\nΜικρή ποσότητα προϊόντος αρκεί κι όχι κάθε λίγο και λιγάκι. Οι πολλοί καθαρισμοί δεν σημαίνουν και καλύτερη υγιεινή. Αντίθετα κι αυτός είναι ένας τρόπος για να καταστρέψετε τη χλωρίδα σας. Έως δύο φορές την ημέρα αρκούν, αν θέλετε περισσότερες φορές προτιμήστε μόνο νερό της βρύσης σε κανονική θερμοκρασία.\nΌταν πηγαίνετε στην τουαλέτα να σκουπίζεστε από εμπρός προς τα πίσω ώστε να μην μεταφέρονται μικρόβια από την χλωρίδα του εντέρου στη χλωρίδα του κόλπου.\nΙδιαίτερη προσοχή χρειάζεται και κατά τη διάρκεια της περιόδου. Αλλάξτε τακτικά και πλένετε συχνά την περιοχή με νερό.\nΠροσέξτε τα συνθετικά εσώρουχα. Είναι αλλεργιογόνα και αυξάνουν την θερμοκρασία στην περιοχή ευνοώντας την ανάπτυξη μικροβίων.\nΦορέστε εσώρουχα πάντα καθαρά και σιδερωμένα.\nΜην κάνετε κολπικές πλύσεις με αντισηπτικά παρά μόνο μετά από υπόδειξη του γιατρού σας και για μικρό χρονικό διάστημα.


Τραυματισμός ναυτικού του Ε/Γ- Ο/Γ «IONIAN SKY» | e-Nautilia.gr\nΤραυματισμός ναυτικού του Ε/Γ- Ο/Γ «IONIAN SKY»\nΗμερομηνία δημοσίευσης: 05/09/2013\nΕνημερώθηκε, μεσημβρινές ώρες χθες, η Λιμενική Αρχή Καβάλας, για τον τραυματισμό μέλος του πληρώματος του Ε/Γ- Ο/Γ «IONIAN SKY» σημαίας Κύπρου εντός του πλοίου.\nΟ 61χρονος ναυτικός, τραυματίστηκε όταν γλίστρησε η δίκυκλη μοτοσικλέτα του κατά την επιβίβαση του στο γκαράζ του πλοίου.\nΟ τραυματίας μεταφέρθηκε με ασθενοφόρο όχημα του ΕΚΑΒ στο Γ.Ν. Καβάλας όπου παραμένει νοσηλευόμενος.\nΠΡΟΗΓΟΥΜΕΝΟ ΑΡΘΡΟ: Μπλόκο σε »περίεργο» φορτίο με προορισμό τη Συρία\nΕΠΟΜΕΝΟ ΑΡΘΡΟ: Αναψε η φλόγα στο Οικόπεδο 12 της κυπριακής ΑΟΖ\nΣτη θέση του «Θεόφιλος» το «Ionian Sky»\nΠΡΟΗΓΟΥΜΕΝΟ ΑΡΘΡΟ: Τραυματισμός ναυτικών στο Φ/Γ «DIAMOND»\nΕΠΟΜΕΝΟ ΑΡΘΡΟ: Φωτογραφία ημέρας – Nose Surgery


Βασικά βήματα πριν τις συναλλαγές: Άνοιγμα λογαριασμού | Το forex στα ελληνικά\nΒασικά βήματα πριν τις συναλλαγές: Άνοιγμα λογαριασμού\n23rd March 2018 forexpro\nΠροκειμένου κάποιος επενδυτής να μπορέσει να εκμεταλλευθεί τις υπηρεσίες ενός online παρόχου και να ξεκινήσει τις συναλλαγές στην αγορά του Forex θα πρέπει πρώτα απ’ όλα να ανοίξει ένα νέο λογαριασμό, στην ιστοσελίδα της επιλογής του. Αφού, λοιπόν, επιλέξει τον forex broker εκείνον που καλύπτει με τον καλύτερο τρόπο τις ανάγκες του, θα πρέπει να κατευθυνθεί στην κατάλληλη σελίδα, όπου θα συμπληρώσει κάποια από τα στοιχεία του.\nΗ διαδικασία εγγραφής, βέβαια, ίσως κριθεί λίγο… αδιάκριτη από κάποιους επενδυτές, αφού ζητά ευαίσθητα προσωπικά στοιχεία. Ωστόσο, πρόκειται για στοιχεία απαραίτητα για την εξασφάλιση των νόμιμων συναλλαγών. Ο επενδυτής που θα εγγραφεί σε έναν forex broker, λοιπόν, θα πρέπει αρχικά να αποκαλύψει στοιχεία του, όπως το όνομα, η ηλικία, η διεύθυνση, το τηλέφωνο και το e-mail του. Παράλληλα, θα κληθεί να επιλέξει ένα username κι ένα password, τα οποία θα του χρησιμεύουν κάθε φορά που επιθυμεί να συνδεθεί στο λογαριασμό του.\nΕπιπλέον, πολλά από τα στοιχεία που θα συμπληρώσει (όπως ο αριθμός ταυτότητας και η διεύθυνση) θα πρέπει να επιβεβαιωθούν από τους υπεύθυνους, προκειμένου να σιγουρευτούν πως το νέο μέλος τους είναι αυτός που δηλώνει. Θα κληθεί, λοιπόν, είτε να σκανάρει τα απαραίτητα έγγραφα και να τα προωθήσει μέσω e-mail είτε να τα φωτοτυπήσει και να τα αποστείλει ταχυδρομικώς.\nΑυτό, όμως, είναι ένα μόνο βήμα που ακολουθεί τη διαδικασία εγγραφής. Κατά τη διάρκειά της, ο επενδυτής θα κληθεί σε ορισμένες περιπτώσεις να απαντήσει και σε κάποιες ερωτήσεις, οι οποίες θα βοηθήσουν τους υπεύθυνους να κατανοήσουν τις γνώσεις και τις δυνατότητές του – με επακόλουθο την καλύτερη εξυπηρέτησή του. Ερωτήσεις που αφορούν τομείς, όπως η εμπειρία του στις συναλλαγές, το ετήσιο εισόδημά του και άλλους δεν οφείλονται στην αδιακρισία των υπευθύνων, αλλά στην προσπάθεια καλύτερης εξυπηρέτησης.\nΜόλις, τέλος, συμπληρώσει όλα τα πεδία και δηλώσει ότι κατανοεί τους κινδύνους των συναλλαγών στην αγορά του Forex, o επενδυτής θα λάβει ένα e-mail επιβεβαίωσης, από το οποίο μπορεί να ενεργοποιήσει το λογαριασμό του. Έπειτα, πιθανότατα θα δεχθεί και το τηλεφώνημα ενός εκπροσώπου του τμήματος εξυπηρέτησης πελατών, ο οποίος θα λύσει κάθε αρχική απορία του. Και από αυτό το σημείο και έπειτα, θα είναι έτοιμος για την πρώτη κατάθεση στο λογαριασμό του και την έναρξη των συναλλαγών.\nPrevious PostΣε άνοδο το EUR/USD, εξαιτίας αποδυνάμωσης του δολαρίουNext PostΣταθερή η αύξηση της τιμής του χρυσού


Ισραήλ: Μακελειό με τσεκούρια και πυροβολισμούς σε συναγωγή - ΝΕΑ Τηλεόραση Κρήτης\nΒίντεο – Η πανδημία βλάπτει και την ψυχική υγεία εκτός από την οικονομία 30 Νοεμβρίου, 2020\n“Ανάσα” για το Ε.Σ.Υ το πλαφόν στις τιμές των τεστ για Covid-19 29 Νοεμβρίου, 2020\nΕπανιδρύεται η δημοτική αστυνομία σε όλους τους δήμους 29 Νοεμβρίου, 2020\nΚυκλοφοριακές ρυθμίσεις στο ΒΟΑΚ 29 Νοεμβρίου, 2020\nΙσραήλ: Μακελειό με τσεκούρια και πυροβολισμούς σε συναγωγή\n18 Νοέ 2014 09.47\nΤέσσερις ισραηλινοί έχασαν τη ζωή τους σήμερα το πρωί κατά τη διάρκεια επίθεσης δύο Παλαιστινίων σε συναγωγή της Ιερουσαλήμ που σκοτώθηκαν από την αστυνομία, ανακοίνωσε εκπρόσωπος της ισραηλινής αστυνομίας.\n«Δύο τρομοκράτες εισέβαλαν στη συναγωγή στη συνοικία Χαρ Νοφ. Επιτέθηκαν με τσεκούρι, μαχαίρι και ένα πιστόλι. Τέσσερις πιστοί σκοτώθηκαν. Οι αστυνομικοί που έφθασαν στο σημείο πυροβόλησαν και σκότωσαν τους δύο τρομοκράτες», διευκρίνισε η εκπρόσωπος της αστυνομίας Λούμπα Σάμρι.\nΗ εκπρόσωπος διευκρίνισε ότι τέσσερις πιστοί και δύο αστυνομικοί έχουν τραυματισθεί, καθώς και ότι οι δράστες της επίθεσης ήσαν Παλαιστίνιοι από την Ανατολική Ιερουσαλήμ.\nΗ συνοικία Χαρ Χοφ κατοικείται από ορθόδοξους εβραίους και βρίσκεται στη Δυτική Ιερουσαλήμ.\nΟι εισαγωγείς ακουστικών βαρηκοΐας ζουν το θέατρο του παραλόγου με τον ΕΟΠΥΥ\n27 Νοέ 2020 Χανιά\nΑρχίζουν από αύριο οι εργασίες για την κατασκευή ποδηλατόδρομου – φωτο\n29 Νοέ 2020 Χανιά


ΠΡΟΜΗΘΕΑΣ: Και Τούρκοι στο "πακέτο διάσωσης" με απόφαση της κυβέρνησης\nΚαι Τούρκοι στο "πακέτο διάσωσης" με απόφαση της κυβέρνησης\nΤο εύρος του εξευτελισμού της Ελλάδας (του "υπερήφανου λαός της Ελλάδας" που είπε χθες ο πρωθυπουργός Γ.Παπανδρέου τον οποίο η κυβέρνησή του τον οδήγησε να ζει υπό κατοχικό καθεστώς για τα επόμενα 40 χρόνια απεμπολώντας όλες τις προσφορές για οικονομική βοήθεια στις αρχές του 2010) γίνεται καλύτερα αντιληπτό, από το γεγονός ότι στην χθεσινή συμφωνία στήριξης της Ελλάδας περιλαμβάνεται και ένας ... τουρκικός τραπεζικός όμιλος ο κολοσσός ΑΚ Bank.\nMάλιστα στο μετοχικό κεφάλαιο της συμμετέχει με σημαντικό ποσοστό το ταμείο των τουρκικών ενόπλων δυνάμεων! Και στο ΔΣ της τράπεζας συμμετέχουν κορυφαία στελέχη του στρατιωτικοβιομηχανικού κατεστημένου της Τουρκίας!\nΗ συμμετοχή της ΑΚ Βank είναι πέραν πάσης αμφιβολίας και πολύ θα θέλαμε από κάποιους στην κυβέρνηση να μας εξηγήσουν πως δεχθήκαμε την συμμετοχή της εν λόγω τράπεζας για να μας σώσει!\nΕκτός και αν πρέπει να πάρουμε το γνωστό τηλεοπτικό περιοδικό που μοιοράζει κασέτες με μαθήματα της τουρκικής γλώσσας άνευ διδασκάλου για να μπορούμε να κινηθούμε στο "νέο τραπεζικό περιβάλλον".\nΕλάχιστη τσίπα δεν υπάρχει πάνω τους; Δέχονται να επανασυσταθεί η οθωμανική αυτοκρατορία; Θα βάλουν μετόχους στην διαχείριση του ελληνικού χρέους τους Τούρκους στρατοκράτες (γιατί περί αυτού πρόκειται);\nΣτη συμφωνία επίσης λαμβάνουν επίσης μέρος οι τράπεζες και ασφαλιστικές από ολόκληρο τον κόσμο όπως οι γερμανικές Allianz, Munich Re, Deutsche Bank, Commerzbank, Bayern LB, και οι γαλλικές AXA, BNP Paribas, Societe Generale, οι ελβετικές Credit Suisse, Swiss Re, Zurich Financial, η ισπανική BBVA, η οι βρετανικές HSBC, Standard Chartered, οι ιταλικές Generali και Intesa Sanpaolo, η ολλανδική ING, η σουηδική SEB, η βελγική Dexia, η καναδική Scotiabank, η κορεατική KB Financial Group, η Banco de Credito de Peru του Περού και η National Bank of Kuwait του Κουβέιτ.\nKάποια ελάχιστη κουβέντα, κάποια εξήγηση στον "υπερήφανο ελληνικό λαό" δεν έχει να πει ή να δώσει η κυβερνηση για την απόφασή της αυτή; Που είστε Κολοκοτρώνη και Κουντουριώτη να δείτε τους απογόνους σας.\nΑναρτήθηκε από MORFEAS στις 2:33 μ.μ.


Καιρός: Μικρό καλοκαίρι με θερμοκρασία έως του 27 βαθμούς - 06.11.2021, Sputnik Ελλάδα\nΚαιρός: Μικρό καλοκαίρι με θερμοκρασία έως του 27 βαθμούς\nΑραιές νεφώσεις κατά τόπους πιο πυκνές, κυρίως στα βορειοδυτικά όπου πιθανώς να σημειωθούν ασθενείς τοπικές βροχές. Η ορατότητα τις πρωινές ώρες στα ανατολικά... 06.11.2021, Sputnik Ελλάδα\nΣύμφωνα με την πρόγνωση της ΕΜΥ για σήμερα Σάββατο προβλέπονται νεφώσεις κατά τόπους πιο πυκνές, κυρίως στα βορειοδυτικά όπου ενδέχεται να σημειωθούν ασθενείς τοπικές βροχές. Η ορατότητα τις πρωινές ώρες στα ανατολικά και τα βόρεια θα είναι περιορισμένη με τοπικές ομίχλες. Οι άνεμοι στα δυτικά θα πνέουν νοτιοανατολικοί 3 με 4 και πρόσκαιρα στο Ιόνιο 5 με 6 μποφόρ ενώ στα ανατολικά θα είναι ασθενείς και βαθμιαία από βόρειες διευθύνσεις 3 με 5 και από το απόγευμα στο Αιγαίο 6 μποφόρ. Η θερμοκρασία θα παραμείνει σε επίπεδα καλοκαιριού. Συγκεκριμένα αναμένεται να φτάσει στα βόρεια τους 22 με 23 βαθμούς Κελσίου, στην υπόλοιπη χώρα τους 24 με 26 και στην Κρήτη τους 27 βαθμούς Κελσίου.Αναλυτικά ο καιρός σε όλη την επικράτεια ΑΤΤΙΚΗΚαιρός: Αραιές νεφώσεις, κατά διαστήματα πιο πυκνές. Η ορατότητα τις πρωινές ώρες θα είναι τοπικά περιορισμένη με πιθανή ομίχλη.Άνεμοι: Ασθενείς και βαθμιαία βόρειοι 3 με 4 μποφόρ, από το απόγευμα τοπικά 5 και στα ανατολικά έως 6 μποφόρ.Θερμοκρασία: Από 14 έως 26 βαθμούς Κελσίου.ΘΕΣΣΑΛΟΝΙΚΗΚαιρός: Αραιές νεφώσεις κατά διαστήματα πιο πυκνές. Η ορατότητα τις πρωινές ώρες θα είναι περιορισμένη και θα σχηματιστούν κατά τόπους ομίχλες.Άνεμοι: Ασθενείς και από το απόγευμα βόρειοι 3 με 4 μποφόρ.Θερμοκρασία: Από 15 έως 22 βαθμούς Κελσίου.ΜΑΚΕΔΟΝΙΑ, ΘΡΑΚΗΚαιρός: Αραιές νεφώσεις κατά διαστήματα πιο πυκνές, με πιθανότητα ασθενών τοπικών βροχών στις δυτικές περιοχές. Η ορατότητα τις πρωινές ώρες θα είναι περιορισμένη και θα σχηματιστούν κατά τόπους ομίχλες.Άνεμοι: Ασθενείς και βαθμιαία βόρειοι βορειοανατολικοί 3 με 4 μποφόρ, στα ανατολικά έως 5 μποφόρ από το απόγευμα.Θερμοκρασία: Από 09 έως 23 βαθμούς Κελσίου.ΝΗΣΙΑ ΙΟΝΙΟΥ, ΗΠΕΙΡΟΣ, ΔΥΤΙΚΗ ΣΤΕΡΕΑ, ΔΥΤΙΚΗ ΠΕΛΟΠΟΝΝΗΣΟΣΚαιρός: Αραιές νεφώσεις κατά διαστήματα πιο πυκνές κυρίως στα βόρεια, όπου είναι πιθανό να σημειωθούν ασθενείς τοπικές βροχές.Άνεμοι: Νοτιοανατολικοί 3 με 4 και στο Ιόνιο πρόσκαιρα έως 5 με 6 μποφόρ.Θερμοκρασία: Από 10 έως 26 βαθμούς Κελσίου.ΘΕΣΣΑΛΙΑ, ΑΝΑΤΟΛΙΚΗ ΣΤΕΡΕΑ, ΑΝΑΤΟΛΙΚΗ ΠΕΛΟΠΟΝΝΗΣΟΣΚαιρός: Αραιές νεφώσεις, κατά διαστήματα πιο πυκνές. Η ορατότητα τις πρωινές ώρες θα είναι περιορισμένη και θα σχηματιστούν κατά τόπους ομίχλες.Άνεμοι: Ασθενείς και βαθμιαία βόρειοι 3 με 4 μποφόρ, από το απόγευμα στα ανατολικά 5 με 6 μποφόρ.Θερμοκρασία: Από 10 έως 26 βαθμούς Κελσίου. Στα βόρεια η μέγιστη 2 με 3 βαθμούς χαμηλότερη.ΚΥΚΛΑΔΕΣ, ΚΡΗΤΗΚαιρός: Αραιές νεφώσεις, κατά διαστήματα πιο πυκνές. Η ορατότητα τις πρωινές ώρες θα είναι τοπικά περιορισμένη με ομίχλη κατά τόπους.Άνεμοι: Ασθενείς και βαθμιαία βόρειοι 3 με 4 μποφόρ, γρήγορα έως 5 και από το απόγευμα 6 μποφόρ.Θερμοκρασία: Από 15 έως 25 και στην Κρήτη κατά τόπους 27 βαθμούς Κελσίου.ΝΗΣΙΑ ΑΝΑΤΟΛΙΚΟΥ ΑΙΓΑΙΟΥ - ΔΩΔΕΚΑΝΗΣΑΚαιρός: Αραιές νεφώσεις, κατά διαστήματα πιο πυκνές. Η ορατότητα τις πρωινές και βραδινές ώρες θα είναι περιορισμένη και κυρίως στα βόρεια θα σχηματιστούν κατά τόπους ομίχλες.Άνεμοι: Ασθενείς και βαθμιαία βόρειοι 3 με 4 μποφόρ, γρήγορα έως 5 και από το απόγευμα στα βόρεια 6 μποφόρ.Θερμοκρασία: Από 15 έως 26 βαθμούς Κελσίου. Στα βόρεια 2 με 3 βαθμούς χαμηλότερη.ΕΥΒΟΙΑΚαιρός: Αραιές νεφώσεις, κατά διαστήματα πιο πυκνές. Η ορατότητα τις πρωινές ώρες θα είναι περιορισμένη με πιθανή ομίχλη κατά τόπους.Άνεμοι: Ασθενείς και βαθμιαία βόρειοι 3 με 4 μποφόρ, γρήγορα έως 5 και από το απόγευμα στα νότια 6 μποφόρ.Θερμοκρασία: Από 13 έως 24 βαθμούς Κελσίου.\nζέστη, θερμοκρασία, καιρός σήμερα, εμυ\nΑραιές νεφώσεις κατά τόπους πιο πυκνές, κυρίως στα βορειοδυτικά όπου πιθανώς να σημειωθούν ασθενείς τοπικές βροχές. Η ορατότητα τις πρωινές ώρες στα ανατολικά και τα βόρεια θα είναι περιορισμένη με ομίχλες κατά τόπους. Η θερμοκρασία θα κυμανθεί σε υψηλά επίπεδα για την εποχή ενώ αναμένεται να αγγίξει τους 27 βαθμούς.\nΣύμφωνα με την πρόγνωση της ΕΜΥ για σήμερα Σάββατο προβλέπονται νεφώσεις κατά τόπους πιο πυκνές, κυρίως στα βορειοδυτικά όπου ενδέχεται να σημειωθούν ασθενείς τοπικές βροχές. Η ορατότητα τις πρωινές ώρες στα ανατολικά και τα βόρεια θα είναι περιορισμένη με τοπικές ομίχλες. Οι άνεμοι στα δυτικά θα πνέουν νοτιοανατολικοί 3 με 4 και πρόσκαιρα στο Ιόνιο 5 με 6 μποφόρ ενώ στα ανατολικά θα είναι ασθενείς και βαθμιαία από βόρειες διευθύνσεις 3 με 5 και από το απόγευμα στο Αιγαίο 6 μποφόρ. Η θερμοκρασία θα παραμείνει σε επίπεδα καλοκαιριού. Συγκεκριμένα αναμένεται να φτάσει στα βόρεια τους 22 με 23 βαθμούς Κελσίου, στην υπόλοιπη χώρα τους 24 με 26 και στην Κρήτη τους 27 βαθμούς Κελσίου.\nΚαιρός: Αραιές νεφώσεις, κατά διαστήματα πιο πυκνές. Η ορατότητα τις πρωινές ώρες θα είναι τοπικά περιορισμένη με πιθανή ομίχλη.\nΆνεμοι: Ασθενείς και από το απόγευμα βόρειοι 3 με 4 μποφόρ.


Το παραμύθι των παραμυθιών (Tale of Tales) - Review / Κριτική | Movies Ltd\nΤο παραμύθι των παραμυθιών (Tale of Tales) - Review / Κριτική\nτου Matteo Garrone. Με τους Salma Hayek, Vincent Cassel, Toby Jones, John C. Reilly, Shirley Henderson, Stacy Martin, Bebe Cave, Alba Rohrwacher\nΣόδομα και... Γόμορα\nΟι περισσότεροι από εμάς έχουμε ταυτίσει την έννοια του παραμυθιού στην κινηματογραφική του εκδοχή με τις ταινίες κινουμένων σχεδίων της Ντίσνεϊ. Όπου, προφανώς, πολλά κακά συμβαίνουν μέχρι τη δικαίωση των «καλών» στο φινάλε αλλά τίποτε δεν πλησιάζει τον ρεαλισμό. Ήθελε να τον ξορκίσει τον ρεαλισμό ο Ντίσνεϊ, ήθελε το κακό να είναι γραφικό χωρίς να είναι έντονο, χωρίς να τρομάζει τα παιδιά – θεατές των ταινιών του. Ήθελε το κακό καρικατούρα και πάντα μα πάντα να υπάρχει happy end. Ε, λοιπόν, τα πράγματα είχαν πολύ διαφορετική αφετηρία και πορεία μέχρι τον τερματισμό...\nΑν ο Χανς Κρίστιαν Άντερσεν μπορεί να θεωρηθεί βασιλιάς των παραμυθιών «θετικού προσήμου», οι Γερμανοί Αδελφοί Γκριμ είχαν διαφορετική προσέγγιση στο θέμα, εντελώς σκοτεινή, καθόλου οπτιμιστική, μπολιασμένη με τους αρχέγονους φόβους του ανθρώπινου είδους. Ε, λοιπόν, οι Γκριμ τον Τζιαμπατίστα Μπαζίλε είχαν ως θεό τους και εμπνευστή τους! Ο Μπαζίλε (1570 - 1632) ήταν ακαδημαϊκός, αυλικός και στρατιώτης. Άντλησε ιδέες και ιστορίες από την προφορική παράδοσης της Κρήτης και της Βενετίας. Με την καταγραφή 50 παραμυθιών, δημιούργησε ένα σημαντικότατο μνημείο του γραπτού λόγου, το «Παραμύθι των παραμυθιών». Με θαυμάσια χρήση της γλώσσας, καθώς κι ένα στιλ που αναμιγνύει μαγικά τον ερωτισμό και τη βία, το κομψό και το γκροτέσκο, ο συγγραφέας τοποθετεί σε ένα εντυπωσιακό καμβά ένα καταπληκτικό φάσμα χαρακτήρων, από τέρατα και μάγους μέχρι βασιλιάδες και μαγεμένα ζώα. Όμως, ακόμη και αυτά τα υπερφυσικά πλάσματα αποκαλύπτονται με έναν τρόπο νατουραλιστικό, αφού, για τον Μπαζίλε, το φόντο για τις ιστορίες του είναι ένας κόσμος προσεγγίσιμος, στον οποίο εισβάλλουν θαυματουργά ή και τερατώδη στοιχεία. Το «Παραμύθι των Παραμυθιών» είναι το πρώτο έργο που αποτελείται αποκλειστικά από παραμύθια, ενώ ο Μπαζίλε ήταν ο πρώτος συγγραφέας που πέτυχε να αναπαραγάγει στην εντέλεια τους τοπικούς προφορικούς επιτονισμούς. Από αυτά τα 50 παραμύθια ο Matteo Garrone, στην πρώτη του αγγλόφωνη ταινία, επέλεξε τρία και τα μετέφερε στη μεγάλη οθόνη.\nΗ υπόθεση: Μια φορά κι έναν καιρό, υπήρχαν τρία σπουδαία βασίλεια που γειτνιάζανε. Σε κάθε ένα από αυτά, οι βασιλείς κινούσαν τα νήματα, παλεύοντας ταυτόχρονα με τους ανομολόγητους πόθους τους.\nΗ Βασίλισσα του Longtrellis θέλει, πάνω και πέρα από κάθε τι, ένα δικό της παιδί. Μαθαίνοντας ότι ο μόνος τρόπος να μείνει επιτέλους έγκυος είναι να φάει την καρδιά ενός θαλάσσιου τέρατος, παροτρύνει τον Βασιλιά της να το σκοτώσει για χάρη της. Η επιθυμία της θα γίνει πραγματικότητα, όχι όμως χωρίς το αντίστοιχο τίμημα…\nΟ Βασιλιάς του Strongcliff κυβερνάται από την ηδυπάθεια του, παραδομένος στις ανεξέλεγκτες ορμές του. Μία μυστηριώδης φωνή που έρχεται μέσα από ένα σπίτι, θα του τραβήξει την προσοχή, όμως όσο εκείνος ερωτεύεται τη γυναίκα που κρύβεται στην άλλη μεριά του τοίχου, τόσο εκείνη διστάζει να του αποκαλυφθεί. Συμφωνεί μόνο να τον επισκεφθεί ένα βράδυ στο παλάτι. Αλλά υπό έναν όρο: όλα τα κεριά να παραμείνουν σβηστά και οι δυο τους να βρεθούν στο απόλυτο σκοτάδι.\nΤέλος, ο Βασιλιάς του Highhills αναπτύσσει μια αφύσικη εμμονή με έναν ψύλλο, ο οποίος σιγά-σιγά γιγαντώνεται. Όταν έρθει η στιγμή της επιλογής συζύγου για την όμορφη νεαρή κόρη του, ο Βασιλιάς αποφασίζει να την παντρέψει με όποιον απαντήσει σε ένα ιδιόμορφο γρίφο. Εκείνος, όμως, που απαντά σωστά, σοκάρει με την εμφάνισή του...\nΗ άποψή μας: Με αυτήν την ταινία ο Ιταλός σκηνοθέτης Matteo Garrone έλαβε μέρος για τρίτη φορά στο διαγωνιστικό τμήμα του φεστιβάλ των Καννών. Εντάξει, αυτό δεν λέει κάτι το ιδιαίτερο αν δεν συμπληρώσουμε πως ο Garrone έχει σκηνοθετήσει τρεις ταινίες όλες κι όλες! Ήτοι, όλες του οι ταινίες διαγωνίστηκαν στις Κάννες! Μάλιστα, οι προηγούμενες δύο τιμήθηκαν – και οι δύο – με το Μεγάλο Βραβείο της Επιτροπής! Τόσο το «Gomorra» του 2008 (σημείωση: ήμουν κι εγώ παρών σε εκείνο το φεστιβάλ – κλαψ, λυγμ) όσο και το «Reality» του 2012 (το οποίο, σημειωτέον, δεν προβλήθηκε στις ελληνικές αίθουσες).\nΟ 47χρονος σκηνοθέτης λοιπόν δημιουργεί ένα γκροτέσκο, μεσαιωνικό και αναγεννησιακό ταυτόχρονα κόσμο για να μας διηγηθεί τις υπέροχες – οπτικά – ιστορίες του. Και τονίζουμε το «οπτικά» γιατί κανείς δεν μπορεί να αρνηθεί τα υψηλής αισθητικής πλάνα του που παραπέμπουν σε πίνακες ζωγραφικής. Είτε μιλάμε για έναν βασιλιά που βουτάει με σκάφανδρο στη θάλασσα προκειμένου να σκοτώσει ένα τέρας. Είτε μιλάμε για μια βασίλισσα που ψάχνει τον πολυαγαπημένο της γιο σε έναν λαβύρινθο. Είτε μιλάμε για μια κοπέλα που την κυνηγάει ο ευμεγέθης σύζυγός της – δράκος μέσα σε ρεματιές και λαγκάδια. Είτε μιλάμε για κάποιον σχοινοβάτη που ισορροπεί πάνω από τα κεφάλια των πρωταγωνιστών. Είτε μιλάμε για έναν πύργο από τις άκρες του οποίου άνετα κάποιος μπορεί να αυτοκτονήσει. Οι εικόνες του Garrone μένουν στο νου, το μετείκασμα σε ακολουθεί πολύ ώρα αφού έχεις φύγει από την αίθουσα. Και το κόκκινο, πόσο κόκκινο και έντονο και κυρίαρχο: από την καρδιά του τέρατος, από το φόρεμα της βασίλισσας, από το αίμα που αναβλύζει από την πηγή στο δέντρο. Κοστούμια, τοποθεσίες, σκηνικά, όλα υψηλής αισθητικής. Όπως και η μουσική που χαϊδεύει τα αυτιά σε σύμπνοια με τα οπτικά ερεθίσματα. Κι έρχεται το αλήτικο «ναι, αλλά...».\nΑν χρειάζεται ηθικό δίδαγμα (όπως συνήθως συμβαίνει με τα παραμύθια) ποιο είναι αυτό; Του αρκεί του σκηνοθέτη να μας αφηγείται εντυπωσιακές ιστορίες που μένουν ως εικόνες στο νου ή θέλει και κάτι να μας πει παραπάνω; Χμ, δύσκολα. Εντάξει, κάποιος θα μπορούσε να χαρακτηρίσει την ταινία... γυναικεία (και όχι φεμινιστική, υπάρχει διαφορά), μιας που καθεμιά από τις ιστορίες αφηγείται κάτι που εμείς οι σωβινιστές άνδρες χαρακτηρίζουμε θηλυκές εμμονές: παιδί, νεότητα, χειραφέτηση. Η Salma Hayek κάνει τα πάντα για να αποκτήσει παιδί και μετά προβαίνει στην υπέρτατη θυσία για χάρη του. Η Stacy Martin από τη στιγμή που γίνεται νέα και όμορφη δεν θέλει να έχει πια καμία σχέση με την γραία, πολυαγαπημένη της αδελφή. Και η Bebe Cave μέχρι που θα δολοφονήσει προκειμένου να γλυτώσει από τον σύζυγο με τον οποίο την πάντρεψε ο πατέρας της παρά τη θέλησή της. Τεςπα, μια χαρά ταινία είναι η συγκεκριμένη, θα σας... παραμυθιάσει για τα καλά χωρίς να χάνει την επαφή της με την πραγματικότητα και προφανώς απευθύνεται σε μεγάλα παιδιά – τα μικρά παιδιά μπορούν πάντοτε να επιλέξουν κάποια χολιγουντιανή παραγωγή κινουμένων σχεδίων...\nΣτις δικές μας αίθουσες? Στις 19 Νοεμβρίου 2015 από την Odeon


Επιστροφή στο ΤΥΧΕΡΟΚ | Panx.gr\nΕπιστροφή στο ΤΥΧΕΡΟΚ\n06/05/2016 Live dates\nΚαλοκαίρι 25/8/ 2000. ΤΥΧΕΡΟΚ Fest παρέα με τ’ αδέλφια Deus Ex Machina.\nΚυριακή 7 Αυγούστου 2016 η επιστροφή.\nΣτο χώρο θα είναι διαθέσιμη η νέα τους δουλειά “Pax Americana” (Vinyl & CD), Τ-shirts & κονκάρδες.\nΡαντεβού στα σύνορα\nΕνεργοποιήστε όλες σας τις αισθήσεις, κατασκηνώνοντας στο χώρο περιμετρικά της συναυλίας, στη λίμνη Τυχερού.\nΤο Τυχερό βρίσκεται στο νομό Έβρου και τέσσερα μόλις χιλιόμετρα δυτικά του ποταμού Έβρου και μισή ώρα από την πόλη της Αλεξανδρούπολης. Στην λίμνη Τυχερού ανάμεσα, σε δύο μοναδικά στην Ευρώπη οικοσυστήματα, το Δέλτα του Έβρου και το δάσος της Δαδιάς, διεξάγεται κάθε Αύγουστο το Φεστιβάλ Τυχερού. Το Οικοτουριστικό Κέντρο Τυχερού, αποτελεί αγαπημένο προορισμό πολλών επισκεπτών και φίλων του εναλλακτικού τουρισμού. Πρόκειται για ένα πλήρες συγκρότημα αναψυχής, περιμετρικά της πανέμορφης λίμνης Τυχερού.\n←Previous post Edessycho Festival – Έδεσσα 23/7/2016\nNext postΝέο T-Shirt, Κονκάρδα & Αυτοκόλλητο →\nΣαράντα χρόνια τώρα είμαστε οι Panx Βρώμικες κιθάρες τσίτα μπάσο ντραμς Είναι Rock’n’Roll κι ελιξίριο μαζί Θα ‘μαστε εδώ μια ολόκληρη ζωή. 22 Ιουνίου Θέατρο Κήπου - Θεσσαλονίκη 13 Ιουλίου Τεχνόπολη - Αθήνα 40 ΧΡΟΝΙΑ PANX ROMANA - Special Guests: ΚΟΙΝΟΙ ΘΝΗΤΟΙ + COYOTE’S ARROW & Αδέλφια! #panxromana #punk #greekpunk #40yearsanniversary\t... See MoreSee Less


103. Η πιο Μεγάλη Εβδομάδα | Χαρτογράφος – Ιστολόγιο μελέτης και διασκεδαστικής ελευθερίας\n← 102. Οι «Τρεις Χάριτες» ως Antitroikan βάλσαμο\n104. Νανοβιοτεχνολογία ή ψιλό γαζί? →\nΗ εβδομάδα που αρχίζει σήμερα είναι μακράν η\nCaravaggio, Ιδού ο Άνθρωπος - Ecce Homo, 1605, λάδι σε καμβά, Palazzo Rosso, Γένοβα\nκατανυκτικότερη περίοδος των απανταχού Χριστιανών. Ας μην εκκλησιαζόμαστε τόσο πια, ας μη νηστεύουμε ούτε κατηχούμε πλέον τα παιδιά μας, ας χάσαμε στη διαδρομή την παράδοση και το μεγαλείο του πάθους. Παράμενουμε ευέλπιδες και η ευκαιρία να ζήσουμε το μέγεθος της θυσίας είναι ζώσα, παρούσα, με περιεχόμενο για όλους.\nΚυριακή των Βαϊων. Η είσοδος στον μελλοντικό τόπο του μαρτυρίου όπως την αναπαριστά ο Ιωάννης : Τῇ ἐπαύριον ὁ ὄχλος πολὺς ὁ ἐλθὼν εἰς τὴν ἑορτήν, ἀκούσαντες ὅτι ἔρχεται Ἰησοῦς εἰς Ἱεροσόλυμα, ἔλαβον τὰ βαΐα τῶν φοινίκων καὶ ἐξῆλθον εἰς ὑπάντησιν αὐτῷ, καὶ ἐκραύγαζον· Ὡσαννά· εὐλογημένος ὁ ἐρχόμενος ἐν ὀνόματι Κυρίου, ὁ βασιλεὺς τοῦ Ἰσραήλ. εὑρὼν δὲ ὁ Ἰησοῦς ὀνάριον ἐκάθισεν ἐπ’ αὐτό, καθώς ἐστι γεγραμμένον· Μὴ φοβοῦ, θύγατερ Σιών· ἰδοὺ ὁ βασιλεύς σου ἔρχεται καθήμενος ἐπὶ πῶλον ὄνου.\nΤην Κυριακή των Βαϊων το βράδυ κυριαρχούν δύο γεγονότα : η ζωή του Ιωσήφ του Παγκάλου, του ωραίου στο σώμα και την ψυχή και β) το περιστατικό της άκαρπης συκιάς που ξέρανε ο Χριστός, κατακρίνοντας την έλλειψη αγαθών έργων.\nΤην Μεγάλη Δευτέρα βιώνουμε δύο παραβολές: α) Των δέκα παρθένων, μορφές πίστης και φιλανθρωπίας και β) των Ταλάντων, τη διδασκαλία της εργατικότητας και της αδιάκοπης καλλιέργειας στα εσωτερικά μας χαρίσματα.\nΗ Μεγάλη Τρίτη είναι αφιερωμένη στην αμαρτωλή, που μετανιωμένη άλειψε τα πόδια Του με μύρο και δάκρυα, δοξαστικά τα λόγια της υμνογράφου Μοναχής Κασσιανής.\nΤην Μεγάλη Τετάρτη συμμετέχουμε\nEl Greco, "Ο Χριστός φέρει το σταυρό", 1585, λάδι σε καμβά, Metropolitan Museum of New York, ΗΠΑ\nσε 4 γεγονότα : α) Την ακολουθία του Νιπτήρα, τη μεγαλειώδη ταπείνωση με το πλύσιμο των ποδιών των μαθητών, β) Τον Μυστικό Δείπνο, δηλαδή την παράδοση του πανίερου Μυστηρίου της Θείας Ευχαριστίας, γ) Την προσευχή του Κυρίου, στο όρος των Ελαιών και δ) την προδοσία του Ιούδα, αφετηρία του Πάθους Του.\nΤην Μεγάλη Πέμπτη κορυφώνεται το Θείο δράμα. Τελείται η «Ακολουθία των Παθών» και βιώνουμε τα σωτήρια, φρικτά Πάθη του Κυρίου : ατέλειωτα βασανιστήρια, ακάνθινο στεφάνι και κυρίως τη Σταύρωση και το θάνατό Του.\nΤην Μεγάλη Παρασκευή η Ταφή του Χριστού και η κάθοδος στον Άδη όπου κήρυξε σε όλους τους νεκρούς. Έτσι Μεγάλη Παρασκευή το πρωϊ παρακολουθούμε την Αποκαθήλωση. Το βράδυ ψάλλονται τα Εγκώμια και συνοδεύουμε την περιφορά του Επιταφίου.\nRubens "The Deposition" Η Αποκαθήλωση, 1614, λάδι σε ξύλο, Καθεδρικός Ναός της Παναγίας, Αμβέρσα Βελγίου\nτο πρωί πανηγυρίζεται η λεγόμενη «1η Ανάσταση», η προσμονή της λύτρωσης από τη φθορά και τον θάνατο. Στα Ιεροσόλυμα ανάβει το Άγιο Φως και ώρα 12η νυκτερινή, ξημέρωμα Κυριακής πια, θριαμβεύει η ζωηφόρος Ανάσταση του Κυρίου, η ήττα του θανάτου και της φθοράς. Τα τελετουργικά ολοκληρωνονται το πρωί της Κυριακής του Πάσχα όπου σε πολλές γλώσσες διαβάζεται το Ευαγγέλιο για την παγκόσμια ανακοίνωση της χαράς και της Αναστάσιμης ελπίδας.\nΜην κολλάτε σε συμβολισμούς, ξεπεράστε την αμαρτύρητη επιστημοσύνη, επιλέξτε να μείνετε κάπως στάσιμοι σε τούτες τις αφιονισμένες ταχύτητες της ζωής, κι εμένα με τρελαίνουν μερικοί ρασοφόροι. Αποφύγετε τις τυπικότητες, τα κλισέ, το νεκρό φιλί της αγάπης σε σελοφάν. Αγνά, μεθυστικά, κλείστε τα μάτια και οσφρανθείτε το θησαυρό των συναισθημάτων αλτρουϊσμού. Αδράξτε το λαχείο να ζήσετε μόνοι, ήσυχα σε μια γωνιά, το θαυμάσιο των μηνυμάτων. Συγχωρείστε το ληστή δίπλα σας.


Marvel: Ανακοίνωσε τα πλάνα για την 4η φάση του MCU και νέες ταινίες\nΗ Marvel ανακοίνωσε τα πλάνα για την 4η φάση του MCU\nΜε το Avengers: Endgame στους κινηματογράφους παγκοσμίως, αυτό το κεφάλαιο του Marvel Cinematic Universe (MCU) φτάνει στο τέλος του. Το “Infinity Saga”, που ξεκίνησε το 2008 με τον Iron Man, έχει τελειώσει, αλλά ένα νέο πρόκειται να ξεκινήσει την επόμενη δεκαετία.\nΜετά την πρόσφατη εξαγορά των studios της Fox, η Disney ανακοίνωσε τα πλάνα της για δεκάδες νέες ταινίες μέχρι το 2027, συμπεριλαμβανομένων τριών νέων ταινιών Star Wars, των τριών sequels του Avatar (που καθυστέρησαν για άλλη μια φορά), νέων ταινιών της Pixar, και οκτώ ταινιών στο MCU.\nΔυστυχώς, η Marvel δεν έχει αποκαλύψει τα ονόματα των ταινιών αλλά μας έδωσε τις ημερομηνίες κυκλοφορίας τους:\nΤι θα δούμε στην 4η φάση του Marvel Cinematic Universe;\nΟ Shang-Chi στα κόμικ.\nΣύμφωνα με φήμες και αναφορές, η Marvel ετοιμάζει αρκετές ταινίες, συμπεριλαμβανομένου ενός prequel για την Black Widow, μια ταινία για τον Δάσκαλο του Kung-Fu Shang-Chi, μια ταινία για τους Eternals και sequels για τους πολυαγαπημένους Doctor Strange, Black Panther και Guardians of the Galaxy.\nΤο Spider-Man: Far From Home, που θα βγει την Πέμπτη 4 Ιουλίου στην Ελλάδα, αποτελεί το τελευταίο κεφάλαιο του Infinity Saga.\nPrevΠροηγουμενο«Όλοι έχουμε τους δαίμονες μας.» Κυκλοφόρησε το teaser trailer του Venom\nΝεοτεροΗ Marvel ανακοίνωσε τα σχέδιά της για την τέταρτη φάση του MCUNext


Στοίχημα: Με Ντόρτμουντ και Παναθηναϊκό! | VIMA Online\nΓΙΟΡΤΑΖΟΥΝ: Ρηγίνος... Ρηγίνος, Ρηγίνη, Ρηγίνα, Ρεγίνα, Ρεγγίνα, Ρήγας, Ρήγισσα, Ρηγούλα, Ρηγίλη, Ρήγω, Ρηγώ, Ρήγος, Ρηγινος 25 ΦΕΒΡΟΥΑΡΙΟΥ 2020, 02:33\n0 17 ΔΕΚΕΜΒΡΙΟΥ 2019, 13:35\nΠολλές και ενδιαφέρουσες αναμετρήσεις περιλαμβάνει το Κουπόνι Πάμε Στοίχημα της Τρίτης (17/12)! Το Betarades.gr είναι και πάλι εδώ με κορυφαία προγνωστικά στοιχήματος. Η εμβόλιμη αγωνιστική στην Bundesliga και τα κύπελλα, προσφέρουν αξιόλογες επιλογές για το στοίχημα. Φυσικά, σήμερα ξεκινάει και η «διαβολοβδομάδα» της Euroleague. Οπότε, όπως αναμενόταν έχουμε σημείο και από το μπάσκετ. Το ντέρμπι Παναθηναϊκός - Φενέρμπαχτσε είναι αυτό που μας απασχολεί.


Επίδομα σε τρίτεκνες οικογένειες της Θράκης – IN KOMOTINI\nΕΚΚΛΗΣΙΑ ΚΟΙΝΩΝΙΑ μητροπολίτης Κομοτηνής Επίδομα σε τρίτεκνες οικογένειες της Θράκης 29/11/2016\nΞεκίνησε η χορήγηση στους δικαιούχους από τη Μητρόπολη Μαρώνειας και Κομοτηνής Την έναρξη της χορήγησης του επιδόματος που δικαιούνται οι τρίτεκνες οικογένειες της περιοχής μας, ανακοίνωσε η Ιερά Μητρόπολη Μαρώνειας και Κομοτηνής. Η χορήγηση του επιδόματος αποσκοπεί στην οικονομική ανακούφιση των πολύτεκνων οικογενειών της Θράκης, σε μια πρωτοβουλία της Εκκλησίας και του Ιδρύματος «Σταύρος Νιάρχος».\nΗ σχετική ανακοίνωση της Μητρόπολης Μαρώνειας και Κομοτηνής τονίζεται:\n«Κατόπιν συντονισμένων ενεργειών του Μακαριωτάτου Αρχιεπισκόπου Αθηνών και Πάσης Ελλάδος κ. Ιερωνύμου του Β’, των Μητροπολιτών της Θράκης και του Ιδρύματος «Σταύρος Νιάρχος», ξεκινά από σήμερον η χορήγησις του επιδόματος των δικαιούχων τριτέκνων οικογονειών της Θράκης.\nΠρόκειται δια μίαν προσφοράν της Εκκλησίας προς την πολύτεκνην οικογένειαν και αποτελεί συνέχειαν της αξιομιμήτου αυτής πρωτοβουλίας και ενισχύσεως των τριτέκνων οικογενειών της Θράκης».\n← Κομοτηνή: Βολές όλμων από σήμερα στο πεδίο βολής «Μαχαίρα»\nΤριπλή Θρακιώτικη κλήση στην Εθνική Παμπαίδων! →\n(VIDEO) Ο αυτισμός δεν είναι «πρόβλημα»: Μια σπουδαία εκδήλωση σήμερα στην Κομοτηνή


Η Ελλάδα πάει Euro! Οι πρωταγωνιστές στο Gazzetta.gr (pics & vid) | Gazzetta\n«Αν δεν παίξεις με τους καλύτερους, δεν μπορείς να γίνεις καλύτερος. Ετσι, έμαθα όλα αυτά τα χρόνια κι έτσι έφτασα μέχρι εδώ» η συμβουλή του 29χρονου, ο οποίος εξηγεί πως έφτασε στα τελικά του Euro:\n«Από το 1998 άρχισα να έχω την πρώτη επαφή και σιγά – σιγά έβαζα τις βάσεις. Για να γίνεις καλός σε κάτι πρέπει να το στηρίξεις, έβαλα ψυχή, ασχολήθηκα αρκετά χρόνια με το Pro, αν και σε καμία περίπτωση δεν έβαλα στην άκρη τα μαθήματά μου. Η σωστή διαχείριση ήταν κάτι το ιδανικό. Μαθήματα κι έπειτα παιχνίδι, αν δεν είχα χρόνο δεν έπαιζα. Ηταν μια αποφόρτιση για μένα. Ημουν συνεπής στο σχολείο, οπότε ημουν και καλά με τον εαυτό μου. Εκεί πρέπει να ρίξουν το βάρος και οι γονείς, δεν χρειάζονται πίεση τα παιδιά, απλά βοήθεια στο να διαχειριστούν σωστά το χρόνο και τις υποχρεώσεις» τονίζει ο 29χρονος Gamer, ο οποίος από το 2010 μπήκε στα επίσημα τουρνουά.\n«Το 2010 έμαθα για τα επίσημα τουρνουά και στην πρώτη μου μεγάλη συμμετοχή βγήκα πρώτος και κέρδισα μια μεγάλη τηλεόραση. Δεν ξεχνιέται το πρώτο έπαθλο, τη βλέπω στο σαλόνι και παίρνω αυτοπεποίθηση. Το 2013 ήταν η χρονιά μου, έκανα κάτι που δεν είχε ξανασυμβεί, συμμετοχή σε όλους τους τελικούς των τουρνουά που συμμετείχα. Ναι, με είχε αποθεώσει και ο κορυφαίος, o Akis 333».\nΟι συμμετοχές σε τουρνουά διαδοχικές, τα βραβεία πολλά, αλλά η Ελλάδα είναι ακόμα… έτη φωτός μακριά από τις χώρες, όπου το E-Soccer είναι ένα κανονικό άθλημα. Γιουβέντους, Μπαρτσελόνα, Σάλκε και πολλές μεγάλες ομάδες έχουν τους δικούς τους παίκτες, κατοχυρωμένους με συμβόλαιο, ενώ τα τουρνουά βάζουν στα ταμεία τους εκατομμύρια. Η παρένθεση κλείνει για τη μικρή ανάπτυξη των E-Sports στη χώρα μας, με τον Δημήτρη Κεφαλίδη να ζει το δικό του όνειρο. «Είναι ένα όνειρο πραγματικά. Μπήκαμε χαλαρά χωρίς στήριξη από πουθενά, παίξαμε τη δική μας μπάλα και περνούσαμε τα εμπόδια. Είναι σημαντικό που βρήκαμε χημεία και καταφέραμε να τη βγάζουμε στον αγώνα. Σκέψου πως άλλες χώρες αγωνιζόντουσαν σε ειδικά διαμορφωμένα στούντιο, με υψηλές ταχύτητες ίντερνετ, με τις εμφανίσεις των χωρών τους. Ναι, θέλαμε να το έχουμε και μεις αυτό, αν και στο τέλος αυτό που καταφέραμε μας έδιωξε άγχη, πίκρα, απογοήτευση. Είμαστε και οι δύο πάρα πολύ περήφανοι που μπορούμε να αντιπροσωπεύσουμε την Ελλάδα, είναι μεγάλη μας τιμή και είμαστε έτοιμοι για περισσότερα».\nΤο Λονδίνο πλησιάζει, οι online προπονήσεις στο φουλ και το μήνυμα είναι: «Θέλουμε τη στήριξη όλων για να καταφέρουμε να κάνουμε το επόμενο βήμα. Εχουμε μπροστά μας μια μεγάλη πρόκληση, ωστόσο θέλουμε και… συμπαίκτες. Είμαστε ενθουσιασμένοι γι αυτό που ζούμε, πετύχαμε τον στόχο μας και θέλω να πιστεύω πως τα καλύτερα τώρα αρχίζουν».\nΑλήθεια, τι ονειρεύεται ένας gamer που θα συμμετάσχει στους τελικούς του Euro; «Σίγουρα οι σπουδές μου είναι ο πρωταρχικός μου στόχος. Σκέψου όμως τι εκτόξευση θα υπήρχε στο χώρο μας, αν οι μεγάλες ομάδες αποφάσιζαν να κάνουν το μεγάλο βήμα, να ακολουθήσουν τις ομάδες του εξωτερικού. Ναι, θα θέλαμε την ΕΠΟ να μας στηρίξει σε αυτή την προσπάθεια μας, όλοι μαζί για το όνειρο του Euro».\nΚωνσταντίνος Γκεμιτζόγλου: «Απερίγραπτη η τιμή που εκπροσωπούμε την Ελλάδα»\nΓια να φτάσει στο επίπεδο των στόχων του EURO, ο Δημήτρης θα έπρεπε να έχει βρει τον κατάλληλο συμπαίκτη και παρτενέρ στο παιχνίδι. Κι από ό,τι φαίνεται αυτό συμβαίνει, καθώς ο Κωνσταντίνος Γκεμιτζόγλου «κούμπωσε» ιδανικά και μαζί, πλέον, αποτελούν το δίδυμο που έφτασε μέχρι την τελική φάση.\nΣτα 34 του, ο Κωνσταντίνος ο οποίος έχει γεννηθεί και μεγαλώσει στη Γερμανία, εργάζεται ως μηχανικός στο Μπίλεφελντ και είναι και προπονητής, ενώ εμφανίστηκε… από το πουθενά στην ελληνική κοινότητα του PES, καθώς εντάχθηκε μόλις τα τελευταία δύο χρόνια. Η σχέση του, όμως, με το αγαπημένο του παιχνίδι έχει ξεπεράσει πια το ορόσημο των δύο δεκαετιών, αφού ξεκίνησε να παίζει από τα πρώτα International Superstar Soccer (ISS) στα τέλη των ‘90s, τον πρόδρομο δηλαδή αυτού που σήμερα αποκαλούμε «Pro Evolution». Μάλιστα, πέρυσι πήρε μέρος και στο γερμανικό τουρνουά και αναδείχθηκε τρίτος, επίδοση που δεν τον ικανοποίησε ιδιαίτερα, μια που όπως δηλώνει «από τη στιγμή που λαμβάνω μέρος στο τουρνουά, στόχος πρέπει να είναι μόνο η κορυφή».\nΌσο αφορά την ελληνική διοργάνωση για την ανάδειξη της ομάδας που θα μας εκπροσωπούσε στα προκριματικά, από κοινού πέρασαν τα αρχικά τουρνουά και έφτασαν στην φάση των top 16. Εκεί, σε αγώνες double elimination (σ.σ. για να αποκλειστεί κάποιος πρέπει να χάσει σε δύο ζευγάρια), ο Δημήτρης έφτασε τελικό από τον πίνακα των χαμένων με μία ήττα και ο Κωνσταντίνος μάζεψε σερί νίκες. Αυτό ήταν, τα μέλη της ελληνικής ομάδας έμαθαν ο ένας τον άλλον, βρήκαν αγωνιστική χημεία στο διάστημα που ακολούθησε και τώρα βαδίζουν προς τον κοινό σκοπό.\n«Τις τελευταίες τρεις εβδομάδες βρήκαμε πολύ καλή χημεία. Είναι, άλλωστε, πολύ σημαντικό στοιχείο για μια ομάδα προκειμένου να φανούμε ανταγωνιστικοί, ειδικά για εμάς που δεν γνωριζόμασταν από πριν» αναφέρει για το tag-team τους ο Κωνσταντίνος, του οποίου η χαρά να εκπροσωπεί τα χρώματα της χώρας από την οποία κατάγεται είναι ανεκτίμητη.\n«Είμαστε και οι δύο πάρα πολύ περήφανοι που μας επιτρέπεται να αντιπροσωπεύσουμε την Ελλάδα, είναι μεγάλη μας τιμή. Εγώ που μένω και στο εξωτερικό είναι ακόμα μεγαλύτερη η χαρά μου. Μου δίνεται η ευκαιρία να παίξω για ολόκληρη τη χώρα κι αυτό είναι ευλογία».\n(Η βαθμολογία του ομίλου της Ελλάδας στα προκριματικά)\nΑυτή τη φορά, το τουρνουά αποκτά πιο επίσημη κι αναγνωρισμένη δράση. Δεδομένου ότι η KONAMI εξασφάλισε τα δικαιώματα του EURO 2020, τα παιχνίδια της τελικής φάσης θα διεξαχθούν με τα ρεαλιστικά features (γήπεδα, φανέλες, κλπ), δίνοντας άλλη διάσταση σε μια διοργάνωση που θα αναμετρηθούν οι καλύτεροι από όλη την Ευρώπη. Αποκορύφωμα αποτελεί η συνεργασία με την UEFA, που θα αναβαθμίσει ακόμα περισσότερο το status και θα φέρει εύλογα περισσότερο κόσμο στις οθόνες του για το μεγάλο event. Πώς όμως αισθάνεται ο ίδιος ο Κωνσταντίνος για όλα αυτά;\n«Νομίζω είναι πραγματικά οι καλύτερες συνθήκες για εμάς. Μιλάμε για την UEFA, ό,τι πιο επίσημο σε φορέα ευρωπαϊκά, πάνω από κάθε μεμονωμένο πρωτάθλημα. Ήρθαν ήδη σε επικοινωνία μαζί μας για το προφίλ, τα προσωπικά στοιχεία δηλαδή του καθενός μας. Πρέπει να το συνειδητοποιήσουμε, φτάνουμε στο πιο υψηλό σημείο που έχουμε βρεθεί ποτέ. Για μας είναι πολύ μεγάλη χαρά».\nΜιλώντας για συνθήκες, η κουβέντα και με τον Κωνσταντίνο πήγε στην υποστήριξη που λαμβάνει η προσπάθειά τους από την ελληνική Ομοσπονδία. Αυτό που εμείς στην Ελλάδα θεωρούμε eGaming, στο εξωτερικό εντάσσεται κανονικά στα αναγνωρισμένα αθλήματα της εκάστοτε ομοσπονδίας, σε μια πραγματικότητα που δείχνει και τον ορίζοντα να χαρακτηριστεί τα επόμενα χρόνια ως Ολυμπιακό άθλημα. Οι έτεροι παίκτες στο EURO 2020 του PES τυγχάνουν της στήριξης, πώς είναι όμως στην Ελλάδα τα πράγματα σύμφωνα με τον Κωνσταντίνο;\n«Το ενδιαφέρον είναι αρκετό για να στήσουμε κάτι σαν χώρα, σαν λαός. Θα ήθελα να υπήρχε μια ένωση, να πάμε δυνατοί σαν Ελλάδα, να μας φτιάξουν φανέλες. Είδα τη Νορβηγία όπως κι άλλες χώρες με επίσημη εμφάνιση, με μπλουζάκια, με τα πάντα να δείχνουν ότι πάνε οργανωμένα, σαν αποστολή. Εμείς μέχρι στιγμής προσπαθούμε μόνοι μας κι αυτό θα κάνουμε σε κάθε περίπτωση αν δεν υπάρξει ανταπόκριση, με κάθε σεβασμό πάντα. Σε αυτό το σημείο, όμως, θα θέλαμε να μας βοηθήσουν».\nΔείτε από το 2:03:15 ως 2:22:00 την εμφατική νίκη της Ελλάδας του Δημήτρη Κεφαλίδη με 6-1 κόντρα στη Νορβηγία:


Απειλεί 80.000 μικρομεσαίες επιχειρήσεις ο εξωδικαστικός... - Star.gr\nΟΙΚΟΝΟΜΙΑ Δευτέρα, 24 Οκτωβρίου 2016, 20:46\nΑπειλεί 80.000 μικρομεσαίες επιχειρήσεις ο εξωδικαστικός μηχανισμός για τα κόκκινα δάνεια\nΠαράγοντες της αγοράς εκτιμούν ότι θα αποτελέσει σανίδα σωτηρίας μόνο για τις μεγάλες επιχειρήσεις\nΞαφνικό θάνατο για χιλιάδες μικρομεσαίες επιχειρήσεις φέρνει ο νέος εξωδικαστικός μηχανισμός για τα κόκκινα δάνεια.\nΜόνο για τις μεγάλες επιχειρήσεις ο νόμος θα αποτελέσει σανίδα σωτηρίας, εκτιμούν παράγοντες της αγοράς.\nΤο υπουργείο Oικονομίας και οι εκπρόσωποι των δανειστών προσπαθούν να διαμορφώσουν τα τελικά κριτήρια, ωστόσο ακόμα υπάρχει χάσμα απόψεων.\n«Πολλοί συνάδελφοι έχουν πάρει δάνεια με υποθήκη το σπίτι τους και αυτή τη στιγμή δεν μπορούν να τα ξεπληρώσουν. Με αποτέλεσμα να φοβούνται να χάσουν το σπίτι τους και τη δουλειά τους ακόμα» τονίζει στο STAR ο Κυριάκος Ελμαλόγλου, ελεύθερος επαγγελματίας.\nΔεν είναι λίγοι οι επιχειρηματίες που για να πάρουν δάνειο έβαλαν υποθήκη ακίνητα, ακόμα και την πρώτη κατοικία. Αυτή τη στιγμή είναι παντελώς απροστάτευτοι καθώς λόγω εμπορικής δραστηριότητας δεν μπορούν να μπουν στο Νόμο Κατσέλη.\nΟι επιχειρηματίες στην καλύτερη περίπτωση είναι μουδιασμένοι καθώς εδώ και μήνες ακούν για ρυθμίσεις δανείων που ακόμα όμως δεν έχουν δει.\n«Οπωσδήποτε θα διευκολύνει κάπως την κατάσταση αλλά το σπουδαιότερο από όλα είναι να μπορέσουν να ελευθερωθούν τα κεφάλαια που έχει ο κόσμος μέσα στις τράπεζες. Αν δεν ελευθερωθούν αυτά δεν θα γίνει τίποτα» τονίζει ο αργυροχρυσοχόος Δημήτρης Ρουσσανίδης.\nΑργός ή ακαριαίος θάνατος της επιχείρησης τους είναι το δίλημμα που τίθεται σε τουλάχιστον 80.000 μικρομεσαίους επιχειρηματίες.\n«Ο χειρότερος συμβιβασμός είναι η καλύτερη δικαστική απόφαση για τους ανθρώπους της αγοράς. Αυτό το γνωρίζουμε και θα επιδιώξουμε να πάμε σε έναν συμβιβασμό για τη ρύθμιση των χρεών. Όμως δεν γνωρίζουμε πόσες από τις τετρακόσιες χιλιάδες επιχειρήσεις που θα επιλέξουν να πάνε σε αυτό το συμβιβασμό τελικά θα επιβιώσουν ή θα κλείσουν» εξηγεί ο πρόεδρος της ΕΣΕΕ Βασίλης Κορκίδης.\nΟι διαφωνίες μεταξύ κυβέρνησης και δανειστών είναι τα κριτήρια ένταξης στο μηχανισμό. Το Διεθνές Νομισματικό Ταμείο φέρεται να θέλει να εξαιρεθούν οι μικρές επιχειρήσεις.\nΗ χρονική διάρκεια αποτελεί άλλο ένα αγκάθι: το υπουργείο οικονομίας ζητά δυο χρόνια, ενώ οι δανειστές λένε ένα χρόνο.


Μιχάλης Δημητριάδης: «Αδίκησα τον εαυτό μου γιατί πίστεψα στον παραγωγό μου» - News - Youweekly\nΜιχάλης Δημητριάδης: «Αδίκησα τον εαυτό μου γιατί πίστεψα στον παραγωγό μου»\nΗ αναφορά του στις ατυχίες που του χτύπησαν την πόρτα\nNews 05.05.2021 07:47\nΤο βράδυ της Τρίτης, ο Μιχάλης Δημητριάδης βρέθηκε καλεσμένος στο The 2night Show και μέσα σε όλα μίλησε για τα λάθη που έχει κάνει στην επαγγελματική του πορεία.\nΟ γνωστός τραγουδιστής που έκανε μεγάλη επιτυχια μετά το τραγούδη «Στων Αγγέλων Τα Μπουζούκια» μιλά για τις ατυχίες που έχει αντιμετωπίσει έως τώρα.\nΟι δηλώσεις του Μιχάλη Δημητριάδη\n«Μετά το τραγούδι αυτό έκανα δίσκους αλλά πάντα κάτι πήγαινε στραβά» ανέφερε χαρακτηριστικά ενώ παραδέχτηκε πως ήταν λάθος του να εμπιστευθεί έναν γνωστό παραγωγό, ο οποίος τον πήρε στον λαιμό του.\n«Ήταν λάθος να βγάλω προσωπικό δίσκο μετά την επιτυχία αυτή. Αδίκησα τον εαυτό μου γιατί πίστεψα στον παραγωγό μου, που από τη μία με πήγε ψηλά, από την άλλη με έριξε στα πατώματα.\nΈκανα έναν δίσκο με τραγούδια της Ευτυχίας Παπαγιαννοπούλου, ο οποίος σταμάτησε, γιατί ο παραγωγός μου μάλωσε με τη δισκογραφική εταιρεία μου. Είχε βγει η φήμη στις δισκογραφικές ότι ήμουν εξαρτώμενος από τον παραγωγό μου και δεν μπορούσαν να κάνουν δουλειά μαζί μου.\nΕίχα να κάνω δυο χρονια μεροκάματο αφότου έκλεισαν «Των Αγγελων τα μπουζούκια» και έπαθα κατάθλιψη. Έκανα έναν χρόνο να συνέλθω». Στο μεταξύ, τι τηλεθέαση κάνει το The 2night show;\nΛίγα λόγια για τον Μιχάλη Δημητριάδη\nΈχοντας πάρει τα πρώτα του μουσικά ακούσματα από τον πατέρα του, ο οποίος ήταν πολύ καλός τραγουδιστής και μπουζουξής, σε ηλικία 15 ετών κάνει την πρώτη του εμφάνιση σε νυχτερινό κέντρο στο πλευρό της Ρίτας Σακελλαρίου, αλλά για δέκα μέρες μόνο, αφού με παρέμβαση της αστυνομίας αποχωρεί από το σχήμα, λόγω του νεαρού της ηλικίας του. Αμέσως όμως, βρίσκει τον λαϊκό συνθέτη Βασίλη Βασιλειάδη και για τρεισήμιση χρόνια τραγουδά μαζί του στο «Β.Β».\nΤο 1981 ο Δημητριάδης συστήνεται δισκογραφικά μέσα από ένα μεγάλο δίσκο σε μουσική Στέλιου Φωτιάδη και στίχους Πάνου Φαλάρα που κυκλοφορεί από τη Lyra με το συμβολικό τίτλο «Αφετηρία». Μια ωραία δουλειά με λαϊκά τραγούδια και μπαλάντες και με την ουσιαστική συμβολή της Γλυκερίας στις δεύτερες φωνές.


Με το... διορθωτικό ανά χείρας ο Καρυπίδης\nΗ -ομολογουμένως- κακή εικόνα του Αρη στο “Ακερ Στάντιον” δεν γινόταν να περάσει απαρατήρητη από τον Θόδωρο Καρυπίδη, ο οποίος μπορεί να μην μετέβη στη Νορβηγία, αλλά όσα είδε στην τηλεόραση ήταν αρκετά, για να του προκαλέσουν την επιθυμία να διορθώσει τα κακώς κείμενα, που αφορούν στον αγωνιστικό σχεδιασμό.\nΗ μεταγραφική περίοδος είναι σε εξέλιξη και έως το τέλος του μήνα, όταν και η λήγει η σχετική προθεσμία, θα γίνει προσπάθεια βελτίωσης του ρόστερ και απομένει να διευκρινιστεί ο αριθμός των προσθετικών κινήσεων.\nΜε τα μέχρι στιγμής δεδομένα, ως προτεραιότητα παρουσιάζεται ο εντοπισμός ποδοσφαιριστή στη θέση “6”, καθώς πλέον και οι πλέον δύσπιστοι αντιλαμβάνονται ότι ο “αντί-Σιώπης” δεν έχει βρεθεί και τα κενά στον άξονα είναι παραπάνω από ορατά.\nΕίναι ξεκάθαρο ότι ο Μπάσα δεν διαθέτει τα απαραίτητα τρεξίματα, ενώ και ο Σάσα έχει περισσότερα επιθετικογενή χαρακτηριστικά, παρά το γεγονός ότι στο Μόλντε έκανε αρκετά χιλιόμετρα, για να καλύψει χώρους.\nΠαρόλα αυτά, ο κλασικός “κόφτης” παραμένει εκκρεμότητα και στις εναπομείνασες μέρες, πιθανότατα, θα γίνει προσπάθεια, προκειμένου να βρεθεί αξιόλογη περίπτωση.\nΤα λάθη στο κέντρο της “κιτρινόμαυρης” άμυνας κόντρα στους Νορβηγούς αποτέλεσαν, επίσης, σημείο αναφοράς. Τόσο στο κέντρο αυτής, όσο και στα άκρα εμφανίστηκαν ουκ ολίγα προβλήματα, τα οποία πλήρωσαν οι Θεσσαλονικείς.\nΗ φημολογία των τελευταίων ωρών έκανε λόγο για… στόπερ, αλλά προς το παρόν δεν έχει ληφθεί απόφαση για απόκτηση κεντρικού αμυντικού, τη στιγμή που η ομάδα διαθέτει τέσσερις στον αριθμό. Εάν οι αρμόδιοι αποφασίσουν να προχωρήσουν σε τέτοια, τότε αυτομάτως σημαίνει ότι θα κινηθούν οι διαδικασίες λύσης κάποιου από τα υπάρχοντα συμβόλαια, κάτι που δεν φαντάζει ως το επικρατέστερο σενάριο.


Ορθογράφος: Εκείνος το είχε πει…\nΓια τους καθωσπρέπει, λοιπόν, υπερέβη το όριο της διπλωματικής ευπρέπειας ο Σουλτς, πράγματι· δείτε όμως πως δικαιώθηκε με την περίπτωση του προεδρικού εξαδέλφου Δημήτρη Καμμένου.\nΗ ωμή χυδαιότητα των επίμαχων σχολίων μιλά από μόνη της για τις ιδέες του συγγραφέα τους. Η περίπτωση να τα έγραψε «για πλάκα, ρε παιδί μου, για να εκτονωθεί» αποκλείεται. Διότι ένας άνθρωπος ο οποίος εκτονώνει την οργή του (και, πάλι καλά, που μένει στην οργή...) μέσω των κοινωνικών δικτύων του Ιντερνετ είναι σαν τον άνθρωπο που μαγειρεύει στην τουαλέτα και κάνει τις ανάγκες του στην κουζίνα.\nΕνας ηλίθιος, δηλαδή, επικίνδυνος και για τον εαυτό του.\nΕρώτημα: θα μπορούσε ποτέ ο Πάνος Καμμένος να προτείνει έναν επικίνδυνα ηλίθιο για μια θέση υφυπουργού; Αντιπαρέρχομαι ως απρεπεστάτη την κοροϊδευτική μνεία στην περίπτωση Χαϊκάλη και απαντώ: ποτέ και με τίποτα! Επομένως, αυτός που έγραψε τα εμετικά σχόλια εκφράζεται γνησίως μέσω αυτών των δημοσιεύσεων.\nΤα αδρά χαρακτηριστικά της περίπτωσης, έκαναν την υπόθεση Δ. Καμμένου να τύχει μεγάλης δημοσιότητας στο εξωτερικό και ειδικά στη Γερμανία (με το γνωστό σύνδρομο εξιλέωσης...) όπου τα ΜΜΕ την προέβαλαν εκτενώς. Οσο για τη ζημία, τη χρεώνεται ο πρωθυπουργός: αυτός που σχημάτισε κυβέρνηση με κόμμα στο οποίο απαντώνται παρόμοια φρούτα.\nΣτον Π. Καμμένο αμφιβάλλω αν καταλογίζει κανείς ευθύνη ― έμαθαν πια, εκεί έξω, πρόσωπα και πράγματα στην Ελλάδα, ξέρουν τι θα πάρουν στα σοβαρά και τι όχι. Διεθνώς, η ευθύνη για τον αντισημιτισμό του Δ. Καμμένου χρεώνεται στον Τσίπρα.\nΦυσικά, τον ίδιο λίγο τον νοιάζει ― έχει αποδείξει ως πρωθυπουργός και συνεχίζει να αποδεικνύει πόση ευκολία έχει με τα ψέματα.\nΟύτε εκτίθεται στους εταίρους και συνομιλητές του περισσότερο από όσο έχει εκτεθεί έως τώρα, γιατί και αυτοί τον έμαθαν, όπως φάνηκε από τις συνθήκες που επέβαλαν στη διαπραγμάτευση στις 12 Ιουλίου.\nΕκείνο που πλήττεται, όμως, είναι η αξιοπιστία της φωνής του και, ιδίως, όταν προσπαθεί να πείσει, είτε τους αριστερούς ψηφοφόρους στο εσωτερικό είτε τους φυσικούς συμμάχους του στο εξωτερικό, ότι δήθεν η επανάσταση για μια αριστερή Ευρώπη έχει ξεκινήσει.\nΜικρό το κακό, θα μου πείτε και θα έχετε δίκιο. Το πολύ πολύ να θυμώσουν κάποιοι θαμώνες στο «Φίλιον»...\nΝομίζω ότι ευνοείται σκανδαλωδώς ο Δ. Καμμένος, όταν οι κατήγοροί του του προσάπτουν «ομοφοβία» και εξηγώ αμέσως γιατί.\nΨάχνουμε αθώες, ανώδυνες λέξεις για τα πράγματα και τις συμπεριφορές που καταδικάζουμε και καταλήγουμε να χρησιμοποιούμε τις λέξεις απερίσκεπτα.\nΤόσο πολύ, ώστε η αντίληψή μας αιχμαλωτίζεται μέσα σε γλωσσικούς όρους που επιβάλλει η πολιτική ευπρέπεια και παύει να αναγνωρίζει την πραγματικότητα. Καταλήγουμε, όπως τώρα στην περίπτωση Δ. Καμμένου, ακόμη και να μην αναγνωρίζουμε το αποτρόπαιο όταν το βλέπουμε, επειδή το μυαλό μας έχει βολευτεί με ένα ανώδυνο passe-partout, π.χ., την ομοφοβία.\nΟ φόβος για το διαφορετικό ―εν προκειμένω για την ομοφυλοφιλία, αλλά θα μπορούσε να ισχύει ακόμη και για τις γάτες ή τους σκύλους― είναι κάτι παράλογο, το οποίο όμως είναι κοινότατο, ανθρωπίνως κατανοητό και, εν τέλει, αθώο, εφόσον δεν συνδυάζεται με άλλες πιο ακραίες τάσεις.\nΑν κάποιος φοβάται κάτι διαφορετικό, εφόσον μπορεί, το αποφεύγει. Αν δεν γίνεται να το αποφύγει, μαθαίνει να ελέγχει και ίσως να ξεπερνά τον φόβο του. Θέλω να πω με αυτό ότι, από τα ύψη της πρωτοπορίας, μπορεί να θεωρούμε κάπως μπανάλ ή καθυστερημένους όσους εκδηλώνουν ομοφοβία, αλλά δεν μπορούμε να τους κατηγορήσουμε για τίποτε τους ανθρώπους, εφόσον δεν κάνουν κάτι παράνομο.\nΑντιθέτως, ο Δ. Καμμένος δεν γράφει στο Τουίτερ πόσο τρόμαξε ―πώς τον πήγε τρεις-επτά-εικοσιμία!― όταν είδε αυτά τα αλλόκοτα γυναικωτά πλάσματα του Athens Gay Pride να χορεύουν έξαλλα. Οχι, αυτός έγραψε για να διαμαρτυρηθεί και να εκφράσει αγανάκτηση, επειδή δεν βρέθηκε κάποιος (η Χρυσή Αυγή, συγκεκριμένα) να τους επιτεθεί και να τους διαλύσει.\nΑυτό που έχει μέσα του ο εν λόγω κύριος για τους ομοφυλόφιλους εκφράζεται με βία, με τη διαφορά ότι, επειδή είναι παλικάρι και όχι κορόιδο, θέλει να την ασκήσει δι’ αντιπροσώπου.\nΑυτό εγώ το λέω έχθρα, όχι φόβο· και το θεωρώ πολύ επικίνδυνο, γιατί είναι πολύ λιγότερο διαχειρίσιμο εν σχέσει με τον φόβο.\nΑλλά εμείς προτιμάμε να σκεπτόμαστε με ετικέτες...


«Είμαστε πολύ κοντά να πιάσουμε επ’ αυτοφώρω τους εγκληματίες»!\nΗ εμπλοκή της Κύπρου φαίνεται να είναι ιδιαίτερα σοβαρή στο κύκλωμα μαστροπείας και εκμετάλλευσης γυναικών και ανηλίκων, ο ιστός του οποίου άρχισε να «ξετυλίγεται» μετά την καταγγελία βιασμού της Γεωργίας Μπίκα στη Θεσσαλονίκη.\nΣύμφωνα με τον ακτιβιστή Ηλία Γκιώνη, ο οποίος αποκάλυψε την υπόθεση, έχουν συγκεντρωθεί ονόματα στην ερεύνα του για άτομα που εμπλέκονται σε κύκλωμα παιδικής πορνογραφίας.\n«Υπάρχει άνθρωπος που εμπλέκεται σε σκάνδαλο του Al Jazeera ο οποίος συγκαλύφθηκε», είπε στο κυπριακό SigmaLive και συμπλήρωσε ότι υπάρχουν γραφεία πορνογραφικής εταιρείας στην Κύπρο που συνδέονται με το Ντουμπάι και γνωστά άτομα ήρθαν σε επαφή με ανήλικα.\n«Είμαστε πολύ κοντά να πιάσουμε επ’ αυτοφώρω τους εγκληματίες», τόνισε, ενώ μίλησε για την ύπαρξη μιας οικογένειας στην Κύπρο «η οποία είναι η ίδια με γνωστή οικογένεια στην Ελλάδα και έχουν δικούς τους ανθρώπους στο πολιτικό σύστημα. Υπάρχουν κοπέλες οι οποίες έχουν στοιχεία και σιγά-σιγά δίνουν τα στοιχεία..».\nΚαι πρόσθεσε: «Υπάρχουν και εμπλεκόμενοι επιχειρηματίες στο κύκλωμα. Είναι ένας τεράστιος ιός που εξαπλώνεται και πάει παντού. Δημοσιογράφοι που δίνουν στοιχεία. Άτομα γνωστά στην κυπριακή κοινωνία εμπλέκονται στην παιδική πορνογραφία. Ο κόσμος της Κύπρου με στηρίζει και φοβάται για όλα αυτά. Οι Κύπριοι πολίτες δεν θέλουν τη διαφθορά στη χώρα τους».\nΑποκάλυψε ακόμα ότι έχει οπτικό υλικό για διακίνηση όπλων και ναρκωτικών και πως θα στείλε το υλικό του στις Αρχές: «Μέσα στη μέρα θα στείλω τα στοιχεία στις Κυπριακές αρχές. Είμαι διαθέσιμος να ταξιδέψω στην Κύπρο για να καταθέσω. Τα ονόματα από την Κύπρο είναι συγκεκριμένα, σταθερά και επαναλαμβανόμενα… Έχω καταγεγραμμένα τρία, που αφορούν διάφορους χώρους της Κύπρου».\nΤην εμπλοκή Κύπριων πολιτικών στο κύκλωμα, επιβεβαίωσε από την πλευρά του και ο δικηγόρος και νομικός σύμβουλος στην υπόθεση της Γεωργίας Μπίκα, Νίκος Διαλυνάς.\nΑποκάλυψε ότι γίνεται έρευνα για κύκλωμα μαστροπείας τόσο στην Κύπρο όσο και στην Ελλάδα και σύμφωνα με πληροφορίες εμπλέκονται και Κύπριοι πολιτικοί. «Έχω στοιχεία για το κύκλωμα και θα τα δώσω στις αρχές», επεσήμανε ο κ.Διαλυνάς.


Theotokos - Θεοτόκος: Σεπτεμβρίου 2009\nΑναγέννηση "εξ ύδατος και Πνεύματος" - Rebirth “by water and Spirit”\nΠράγματι, οι άνθρωποι αυτοί, ακούγονται συχνά να λένε: "Μόλις γνώρισα τον Κύριο αναγεννήθηκα, και στη συνέχεια βαπτίσθηκα". Λες και ποτέ δεν διάβασαν τα ξεκάθαρα λόγια τού Κυρίου μας, όταν μιλούσε με τον Νικόδημο:\n΄΄...εάν μη τις γεννηθεί άνωθεν, (ξανά), ου δύναται ιδείν την βασιλείαν τού Θεού ... εάν μη τις γεννηθεί εξ ύδατος και Πνεύματος, ου δύναται εισελθείν εις την βασιλείαν τού Θεού... Το γεννημένον εκ τού Πνεύματος, πνεύμα εστίν΄΄. -Ιωάννης 3/γ΄ 3,5,6.\nΓεννώντας ΄΄άνωθεν΄΄, δηλαδή ΄΄ξανά΄΄ ο Θεός κάποιον, τον κάνει τέκνο του. Η αναγέννηση λοιπόν, γίνεται με νερό και Άγιο Πνεύμα. Ούτε μόνο με νερό, ούτε μόνο με Άγιο Πνεύμα. Αυτή είναι η Χριστιανική αναγέννηση, και αυτή είναι η Χριστιανική ξεκάθαρη θέση και πίστη, από τότε ως σήμερα.\nΑυτά ήταν και τα ξεκάθαρα λόγια τών Αποστόλων την ημέρα τής Πεντηκοστής, όταν το Άγιο Πνεύμα κατέβηκε στα κεφάλια τών μαθητών ως γλώσσες φωτιάς. Είπαν ότι το "Βάπτισμα τού Αγίου Πνεύματος", δεν ήταν μόνο για τους αποστόλους. Αυτό το δώρο, θα μπορούσε να το λάβει ο καθένας απ’ αυτούς και από τα παιδιά τους, όταν θα βαπτίζονταν στο νερό:\n΄΄...Ας βαπτισθεί έκαστος υμών... εις άφεσιν αμαρτιών. Και θέλετε λάβει την δωρεάν τού Αγίου Πνεύματος. Διότι προς εσάς είναι η επαγγελία και προς τα τέκνα σας, και προς πάντας τους εις μακράν, όσους αν προσκαλέσηται Κύριος ο Θεός ημών΄΄. -Πράξεις 2/β΄ 38,39.\nΌλοι αυτοί όμως που έχουν χάσει την Ορθόδοξη κατανόηση τής Αγίας Γραφής, έχουν κληρονομήσει πλήθος κακοδοξίες από τους Προτεστάντες προγόνους τους τής Δυτικής Μεταρρύθμησης, και όχι μόνο δεν πείθονται στα απλά και ξεκάθαρα λόγια τού Ιησού Χριστού, αλλά καταφεύγουν σε επί πλέον διαστροφή τού Ευαγγελίου.\nΗ περίπτωση τού Κορνηλίου\nΧρησιμοποιούν λοιπόν ένα επιχείρημα, για να αποδείξουν τα αναπόδειχτα. Λένε:\n"Μα αν χρειάζεται και νερό και Άγιο Πνεύμα, γιατί ο Θεός έδωσε το Άγιο Πνεύμα στον Κορνήλιο, αφού ακόμα δεν είχε βαπτισθεί;"\nΔεν κατανοούν όμως ότι και ο Κορνήλιος βαπτίσθηκε στο νερό, μετά από το βάπτισμά του στο Άγιο Πνεύμα!\nΥπενθυμίζουμε, ότι την εποχή εκείνη, μόνο οι Ισραηλίτες είχαν λάβει το Άγιο Πνεύμα, ενώ οι Εθνικοί (δηλαδή όσοι ανήκαν σε άλλα έθνη), δεν είχαν ακόμα ενταχθεί στην Εκκλησία. Και όχι μόνο αυτό, αλλά οι πρώτοι Χριστιανοί που ήταν ακόμα συνηθισμένοι στις πρακτικές τών Ισραηλιτών και τού Μωσαϊκού Νόμου, ούτε καν έμπαιναν στα σπίτια τών Εθνικών, θεωρώντας τους "ακαθάρτους".\nΌταν λοιπόν ήλθε το 36 μ.Χ., ο Θεός έδειξε στον Πέτρο με όραμα, ότι οι Εθνικοί θα μπορούσαν να θεωρηθούν πλέον "καθαροί" για να ενταχθούν και αυτοί στην Εκκλησία.\nΤότε έγινε και η πρόσκληση τού Πέτρου από τον Κορνήλιο, ο οποίος μετά από το όραμα δεν μπορούσε να μην πάει στο σπίτι του. Και μάλιστα, ο Θεός γνωρίζοντας τις προκαταλήψεις τού Πέτρου, φρόντισε να βαπτίσει τον Κορνήλιο με Άγιο Πνεύμα, προτού ακόμα ο Πέτρος διανοηθεί να τον βαπτίσει στο νερό. Αυτό έκαμψε την αντίσταση τού Πέτρου, και δέχτηκε να τον βαπτίσει, λέγοντας: "αφού ο Θεός έδωσε στα έθνη την ίδια δωρεά τού Αγίου Πνεύματος μ' εμάς, ποιός είμαι εγώ να εμποδίσω το βάπτισμα;"\n΄΄Επέπεσε το Πνεύμα το Άγιον... και επί τα έθνη η δωρεά τού Αγ. Πνεύματος εκκέχυται ...λαλούντων γλώσσαις και μεγαλυνόντων τον Θεόν... το Πνεύμα το Άγιον έλαβον ως και ημείς΄΄. -Πράξεις 10/ι΄ 44-47.\n΄΄...Επέπεσεν το Πνεύμα το Άγιον επ’ αυτούς ώσπερ και εφ’ ημάς εν αρχή... -Πράξεις 11/ια΄ 15-17.\nΟ λόγος λοιπόν τής αντιστροφής τής αναγέννησης, ήταν να πεισθούν οι απόστολοι ότι ο Θεός θα δεχόταν στην Εκκλησία Του πλέον και τούς αλλοεθνείς.\nΈτσι η αναγέννηση συντελέσθηκε πάλι από νερό, και από Άγιο Πνεύμα, αλλά αντίστροφα. Πρώτα στο Πνεύμα, και μετά στο νερό. Και πάλι όμως ήταν "αναγέννηση εξ ύδατος και Πνεύματος".\nΗ αλλαγή τής σειράς, δεν καταργεί το ότι η αναγέννηση συντελείται από τα δύο αυτά στοιχεία: Νερό και Άγιο Πνεύμα.\nΝερό και λόγος\nΕπειδή όμως η εφευρετικότητα τών διαστρεβλωτών τού Ευαγγελίου δεν έχει τέλος, δείτε τι σκαρφίστηκαν, ώστε να μην αναθεωρήσουν τις κακοδοξίες τους!\nΛένε, πως "το νερό που ανέφερε ο Ιησούς Χριστός, δεν εννοούσε το νερό τού βαπτίσματος, αλλά τον... λόγο τού Θεού" (!!!)\nΓια να στηρίξουν μάλιστα αυτό το αστείο επιχείρημα, επικαλούνται και το εξής χωρίο τής Αγίας Γραφής:\n"...καθώς και ο Χριστός ηγάπησεν την Εκκλησίαν και εαυτόν παρέδωκεν υπέρ αυτής, ίνα αυτήν αγιάση καθαρίσας τω λουτρώ τού ύδατος εν ρήματι" -Εφεσίους 5/ε΄ 25,26.\nΥποστηρίζουν ότι εδώ το "ύδωρ" και το "ρήμα" ταυτίζονται. Το χωρίο όμως δεν λέει τίποτα τέτοιο. Το χωρίο διαχωρίζει σαφώς το "ύδωρ" τού βαπτίσματος από το "ρήμα". Αν ο απόστολος Παύλος ήθελε να πει ότι το νερό είναι λόγος, θα έλεγε: "τω λουτρώ τού ρήματος", ή "τω λουτρώ τού ύδατος τού ρήματος" ή κάτι παρόμοιο. Εδώ όμως συνυπάρχει και το "ύδωρ" και το "ρήμα" ως ξεχωριστές οντότητες, που όμως συνδέονται κατά τη λειτουργία τού καθαρισμού τής Εκκλησίας, και το λουτρό είναι "τού ύδατος" και όχι "τού ρήματος".\nΓια το χωρίο αυτό, οι Χριστιανοί ανέκαθεν έδιναν τις εξής ερμηνείες για το "ρήμα":\n"Εν ρήματι δε τω επιλεγομένω τοις βαπτιζομένοις" (Ζιγαβηνός)\n"Ποίω; Εν ονόματι τού Πατρός και τού Υιού και τού Αγίου Πνεύματος" (Χρυσόστομος).\nΤο εδάφιο λοιπόν μιλάει για "νερό", και εννοεί "νερό"! Μιλάει για το νερό τού βαπτίσματος, το οποίο γίνεται "εν τω ρήματι": Εις το όνομα τού Πατρός και τού Υιού και τού Αγίου Πνεύματος.\nΑκόμα όμως κι αν είναι "ο λόγος τής σωτηρίας ο κηρυχθείς και πιστευθείς" κατά τον Cremer, δεν σημαίνει σε καμμία περίπτωση ότι ο λόγος και το ύδωρ ταυτίζονται. Το νερό τού βαπτίσματος εξακολουθεί να είναι νερό, και ο λόγος τού Ευαγγελίου εξακολουθεί να είναι λόγος! (Υπόμνημα εις τας επιστολάς τής Κ. Διαθήκης τόμος Β΄ σελ. 148,149, Π. Ν. Τρεμπέλα).\nΤο επιχείρημα λοιπόν αυτό είναι ανυπόστατο και αστήρικτο.\nΗ "πηγή ύδατος"\nΈνα δεύτερο χωρίο που επικαλούνται για την κακοδοξία τους, είναι οι παραβολικοί λόγοι τού Κυρίου Ιησού Χριστού στη Σαμαρείτιδα, που αναγράφονται στο Ευαγγέλιο τού Ιωάννη 4/δ΄ 7 - 26.\nΘυμίζουμε ότι ενώ οι μαθητές είχαν φύγει να φέρουν προμήθειες, ο Κύριος Ιησούς Χριστός έμεινε μόνος του σ' ένα πηγάδι, και όταν ήλθε μια Σαμαρείτιδα να αντλήσει νερό, τής ζήτησε να τού δώσει να πιεί. Εκείνη τον ρώτησε έκπληκτη, πώς Εκείνος ως Ιουδαίος ζητάει κάτι τέτοιο από μια γυναίκα, και μάλιστα Σαμαρείτιδα.\nΕκείνος της απάντησε, ότι "αν ήξερες τη δωρεά τού Θεού και ποιος είναι αυτός που σου μιλάει, θα ζητούσες εσύ απ' αυτόν ζωντανό νερό και θα σου έδινε".\nΚατόπιν, ο Ιησούς τής διευκρινίζει περισσότερα:\n"Πας ο πίνων εκ τού ύδατος τούτου (τού πηγαδιού) διψήσει πάλιν. Ός δ' αν πίει εκ τού ύδατος ού εγώ δώσω αυτώ,ου μη διψήση εις τον αιώνα, αλλά το ύδωρ ό δώσω αυτώ, γενήσεται εν αυτώ πηγή ύδατος αλλομένου εις ζωήν αιώνιον". -Ιωάννη 4/δ΄ 13,14.\nΤο χωρίο αυτό επικαλούνται, για να μας πείσουν ότι το νερό δεν είναι... νερό, αλλά ο λόγος τού Θεού! Όμως όχι μόνο το χωρίο αυτό δεν μιλάει για "λόγο Θεού", αλλά για το Άγιο Πνεύμα που ο Θεός δίνει στους βαπτισμένους Χριστιανούς. Αυτό φαίνεται από τα λόγια τού Κυρίου περί τής"δωρεάς τού Θεού", κάτι που πάντοτε αναφέρεται στο Άγιο Πνεύμα.\nΕπιπλέον, όχι μόνο τα επόμενα λόγια τού Κυρίου αναφέρονται στο Άγιο Πνεύμα, όταν μετά λέει στην Σαμαρείτιδα ότι "οι αληθινοί προσκυνητές θα προσκυνήσουν τον Θεό εν πνεύματι και αληθεία", αλλά επίσης η έκφραση: "ύδωρ ζων", μας παραπέμπει στην Αποκάλυψη 22/κβ΄ 1, όπου"από το θρόνο τού Θεού και τού Αρνίου εκπορεύεται το ύδωρ τής ζωής", η χάρις τού Αγίου Πνεύματος.\nΣε ένα παράλληλο χωρίο, στον Ιωάννη 7/ζ΄ 38,39 αναφέρεται κάτι παρόμοιο με αυτό που είπε ο Κύριος στη Σαμαρείτιδα. Εκεί λέει τα εξής:\n"Ο πιστεύων εις εμέ, καθώς είπεν η γραφή, ποταμοί εκ τής κοιλίας αυτού ρεύσουσιν ύδατος ζώντος. Τούτο δε είπε περί τού Πνεύματος ού έμελλον λαμβάνειν οι πιστεύοντες εις αυτόν, ούπω γαρ ήν Πνεύμα Άγιον, ότι ο Ιησούς ουδέπω εδοξάσθη".\nΕίναι πιστεύουμε σαφές ότι το ύδωρ το ζων είναι το Άγιο Πνεύμα, και όχι ο λόγος, όπως κάποιοι υποστηρίζουν.\nΚαι γιατί άραγε το Άγιο Πνεύμα παρομοιάζεται με νερό; Δεν είναι άραγε αυτό δείγμα τής σύνδεσής του με το νερό τού βαπτίσματος; Ας μην ξεχνάμε ότι ο Κύριος μίλησε για βάπτισμα τού Αγίου Πνεύματος!\nΈτσι ο απόστολος Παύλος γράφει στην Α΄ Κορινθίους 12/ιβ΄ 13: "και γαρ εν ενί πνεύματι ημείς πάντες εις εν σώμα εβαπτίσθημεν, είτε Ιουδαίοι είτε Έλληνες είτε δούλοι είτε ελεύθεροι, πάντες εν Πνεύμα εποτίσθημεν".\nΔεν είναι τυχαία η σύνδεση τού βαπτίσματος με το Άγιο Πνεύμα που κάνει ο απόστολος, ούτε η παρομοίωση τού Αγίου Πνεύματος με το νερό τού βαπτίσματος (και όχι το "λόγο"). Κι αυτό, επειδή η αναγέννηση γίνεται "εξ ύδατος και Πνεύματος".\nΠαλαιός και νέος άνθρωπος\nΤέλος, ας δούμε μια ακόμα παρερμηνεία που κάνουν, ώστε να μην παραδεχθούν την αλήθεια τού Ευαγγελίου για την αναγέννηση.\nΕίναι σαφές στο λόγο τού Ευαγγελίου, ότι όταν κάποιος βαπτίζεται, ο παλαιός άνθρωπος τής αμαρτίας πεθαίνει κάτω από το νερό τού βαπτίσματος, και αναδύεται από το νερό ένας νέος άνθρωπος:\n"...απεκδυσάμενοι τον παλαιόν άνθρωπον συν ταις πράξεσιν αυτού και ενδυσάμενοι τον νέον τον ανακαινούμενον εις επίγνωσιν κατ' εικόνα τού κτίσαντος αυτόν". -Κολοσσαείς 3/γ΄ 9,10.\n"Εις τον οποίον (Χριστόν) και περιετμήθητε με περιτομήν αχειροποίητον, απεκδυθέντες το σώμα τών αμαρτιών τής σαρκός, δια τής περιτομής τού Χριστού, συνταφέντες μετ’ αυτού εν τώ βαπτίσματι δια τού οποίου και συνανέστητε δια τής πίστεως τής ενεργείας τού Θεού, όστις ανέστησεν αυτόν εκ τών νεκρών". -Κολοσσαείς 2/β΄ 11-12.\nΑκόμα όμως και αυτό το ξεκάθαρο θέμα, οι άνθρωποι αυτοί το παρερμηνεύουν, ώστε να μη δεχθούν την αλήθεια τού Ευαγγελίου ότι η αναγέννηση γίνεται "εξ ύδατος και Πνεύματος". Ο λόγος είναι, ότι αν η αναγέννηση γινόταν προ τού βαπτίσματος, τότε ποιος άνθρωπος θα πέθαινε στο βάπτισμα; Ο αναγεννημένος;\nΓια να ξεφύγουν λοιπόν από την απλή αυτή αλήθεια τού Ευαγγελίου, υποστηρίζουν ότι "ο παλαιός άνθρωπος συνεχίζει να ζει και μετά από την αναγέννηση, έτσι ώστε ο καθένας από εμάς είναι... δύο άνθρωποι!"\nΠαρατηρούμε δηλαδή, πώς από μια παρερμηνεία ξεκινούν πλήθος ατοπήματα, οδηγώντας τους σε όλο και μεγαλύτερα μπερδέματα και συγκρούσεις με τη Χριστιανική πίστη. Γιατί αν υπήρχαν όπως λένε δύο άνθρωποι μετά την αναγέννηση ή το βάπτισμα, τότε ούτε ο παλαιός άνθρωπος θάβεται στο βάπτισμα (κατά τα παραπάνω χωρία), ούτε το βάπτισμα ανασταίνει τον νέο, εφ' όσον αυτός υπάρχει ήδη προ τού βαπτίσματος! Τότε ο απόστολος Παύλος δεν ήξερε τι έλεγε!\nΗ πρόσκλησή μας προς τους ανθρώπους αυτούς, είναι να δεχθούν την απλότητα τού Ευαγγελίου όπως την διατήρησε αναλοίωτη η Ορθόδοξη Εκκλησία τού Κυρίου, και να εγκαταλείψουν την αίρεση στην οποία τους οδήγησε η άγνοια τού Ορθοδόξου δόγματος.\nΦαίνεται αστείο, όμως ναι, είμασταν υποχρεωμένοι να ασχοληθούμε με το θέμα αυτό, για να διαβεβαιώσουμε εκείνους τους Ευαγγελικούς και τους Πεντηκοστιανούς που απώλεσαν την Ορθόδοξη πίστη, ότι το νερό είναι... νερό!!!


Posted by nitsa | Oct 14, 2020 | Uncategorized | 0 |\nΠοιος είμαι; Ονομάζομαι Μαμούτος Σταύρος και είμαι από την Θεσσαλονίκη.\nΜε τι ασχολούμαι: Κατ’ επάγγελμα είμαι βιοτέχνης, κατά πνεύμα όμως είμαι συγγραφέας.\nΤρεις ικανότητες/ιδιότητες που με διακρίνουν: Θα έλεγα η επιμονή, η υπομονή, αλλά κυρίως η άγνοια κινδύνου που με κάνει να καταπιάνομαι με πράγμα τα που μοιάζουν αδύνατα.\nΤρεις αδυναμίες μου: Τα ίδια με τις ικανότητες μου, αλλά αντίστροφα. Καταπιάνομαι με πράγματα που είναι αδύνατα, αφιερώνω ατελείωτο χρόνο σε αυτά, κι επιμένω μάταια πως θα τα καταφέρω.\nΠοιο χαρακτηριστικό θα ήθελα να έχω: Πιστεύω πως κάθε άνθρωπος οφείλει να συμφιλιωθεί με τον εαυτό του και να αποδεχτεί τα χαρακτηριστικά του. Ίσως έτσι καταφέρει να έχει μια ξεκάθαρη εικόνα για την προσωπικότητα του, να δουλέψει πάνω στα “καλά” του και να δαμάσει τις κακές του έξεις. Αν και για να είμαι ειλικρινής, θα ήθελα να ήμουν λίγο ψηλότερος…\nΑν ρωτήσεις τους φίλους μου θα πουν πως είμαι: Ανόητος, επιπόλαιος, οξύθυμος, ξεροκέφαλος, στραβόξυλο, ανεύθυνος… Και αυτά θα τα πούνε οι ευγενικοί.\nΓράφω επειδή: Γράφω επειδή νιώθω την ανάγκη να κατανοήσω τον κόσμο γύρω μου. Τις ανάγκες, τις ελπίδες, τα θέλω όλων των ανθρώπων που συναντώ. Προσπαθώ να πιάσω τους φόβους τους και να τους εξομαλύνω. Να τους σπρώξω έξω από το αεροπλάνο με αλεξίπτωτο, αν φοβούνται τα ύψη. Αν τους τρομάζει το σκοτάδι, να τους βγάλω έξω στην νύχτα και να τους πω πως κάπου υπάρχει φως. Να δούμε μαζί διαφορετικά τον κόσμο.\nΑν αύριο άνοιγα ένα μπαρ θα το ονόμαζα: Wrong Planet\nΤο κινούμενο σχέδιο που παρακολουθώ ακόμα και σήμερα: Τo “The simpsons”.\nΤο πιο ‘’ηλίθιο’’ πράγμα που έχω κάνει: Έχω ολόκληρο κατάλογο από ηλιθιότητες, το κερασάκι στην τούρτα όμως είναι ότι έχω πηδήξει από κινούμενο όχημα. Από διάφορα οχήματα. Πολλές φορές. Σε πληθώρα επιφανειών. Η άσφαλτος πονάει πιο πολύ απ’ όλες.\nΕίμαι ευτυχισμένος επειδή: Είμαι πολύ τυχερός που έχω γύρω μου ανθρώπους που με αγαπούν και με σέβονται. Δεν υπάρχει τίποτα το σημαντικότερο στη ζωή από αυτό, και χαίρομαι που μπορώ πλέον να το εκτιμήσω και να το ανταποδώσω.\nΈνα θέμα που μου δημιουργεί άγχος όταν συζητιέται: Λίγο πολύ, ότι δημιουργεί άγχος στους πάντες. Η οικονομική κατάσταση, ο αυξανόμενη απολυταρχία πάνω στον πλανήτη, το ολοένα και πιο θρασύ φαινόμενο του ρατσισμού… Είναι όμως πράγματα που πρέπει να συζητούνται. Περάσαμε πολλά χρόνια κρύβοντας αυτά τα θέματα κάτω από το χαλί και δεν λύσαμε τίποτα. Τώρα έχουν πάρει μορφή, βρίσκονται στο τραπέζι μας πρέπει ή να τα λύσουμε, ή να τα φάμε.\nΈνας μέχρι τώρα άπιαστος στόχος μου: Η αναγνωσιμότητα με την ιδιότητα του συγγραφέα. Όλα όμως είναι θέμα δουλειάς.\nΑν ποτέ με συλλάβουν θα είναι γιατί: Δεν θα με πιάσετε ποτέ ζωντανό…\nΗ οικογένεια μου με μία λέξη: Πανικός.\nΈνα πράγμα για το οποίο είμαι περήφανος: Πριν λίγο καιρό έκανα με τα γραπτά μου κάποιον να νοιώσει καλύτερα για αυτό που είναι. Και πριν περισσότερο καιρό εξαγρίωσα κάποιον άλλο που πίστευε πως είναι ανώτερος επειδή ανήκει στο αντρικό φύλο, στη λευκή φυλή και ακολουθά ένα συγκεκριμένο θρησκευτικό δόγμα. Όταν έλαβα το υβριστικό mail του, κατάλαβα πως κάτι είχα κάνει σωστά.\nΈνα πράγμα για το οποίο έχω μετανιώσει: Που δεν ξεκίνησα να γράφω νωρίτερα. Μόνο αυτό.\nΦεύγω από μια σχέση φιλική/ερωτική όταν: Όταν νιώσω πως προκαλεί δυστυχία ο ένας στον άλλο. Όταν λείπει ο αλληλοσεβασμός και η κατανόηση. Το πάθος από μόνο του, καταλήγει σε τραγωδία.\nΗ φράση που χρησιμοποιώ περισσότερο: Δουλειά δεν είχε ο διάολος… Δεν θυμάμαι το υπόλοιπο.\nΑν ήμουν χρώμα θα ήμουν: Μια παρδαλή μίξη. Όπως όλοι.\nPreviousΑποκαλύπτεται το ανάκτορο που γεννήθηκε ο Μέγας Αλέξανδρος\nNextΗ βοήθεια των κρυστάλλων στην περίοδο της μεγάλης αλλαγής


ΣΚΟΡΠΙΟΣ – Ημερήσιες προβλέψεις Αυγούστου 2019 – Αστρολογικό περιοδικό\nΠαρά την αρνητική σας προδιάθεση, η δουλειά σας θα σας δώσει κάποιες χαρές. Υπάρχει η πιθανότητα να κάνετε μια αναπάντεχη γνωριμία με άτομο που θα δείξει μεγάλο ενδιαφέρον για μια ασχολία ή ένα χόμπι σας. Το βράδυ α είναι ιδανικό για μια χαλαρή βόλτα, για λίγο παιχνίδι στον υπολογιστή ή απλά για χαλάρωση με την συντροφιά ενός βιβλίου.\nΜια έξοδος με καλούς φίλους, θα σας φτιάξει τη διάθεση και θα σας γεμίσει με ενέργεια. Κάντε και κάτι για τον εαυτό σας! Ευνοούνται αποφάσεις που μπορούν να αλλάξουν τη ζωή σας. Και ξεκινήστε με την αναδιοργάνωση της κοινωνικής σας ζωής!\nΈχετε πάθει εμμονή με την δουλειά σας και δεν σας αφήνει καθόλου ελεύθερο χρόνο άλλες δραστηριότητες. Σήμερα ίσως να πρέπει να κάνετε ένα διάλειμμα και να απολαύσετε ένα ήρεμο βράδυ με αγαπημένα πρόσωπα. Ασχοληθείτε με ότι μπορεί να σας χαλαρώσει και να σας ανανεώσει.\nΤΟΞΟΤΗΣ - Ημερήσιες προβλέψεις Αυγούστου 2019